
KLOSTERTRYKKERII 


Tra  missionens  præsidentskab. 

Når  det  gamle  år  rinder  ud,  og  det  nye  år  begynder,  er  der 
naturligvis  en  masse  forskellige  tanker,  der  kommer  til  vort 
sind.  Vi  forandrer  vore  meninger  nogle  få  dage,  og  så  skurrer 
nogle  af  dem  i  ørene,  nogle  af  dem  bliver  til  faste  forsætter, 
og  nogle  af  dem  forsvinder,  og  før  vi  ved  af  det,  er  de  borte 
fra  vort  sind  for  stedse.  Vore  handlinger  og  alt  det,  der  danner 
vor  karakter,  lever  eller  bar  deres  begyndelse  i  vort  sind.  Det 
er  vidunderligt,  hvorledes  vor  sjæl  har  forbindelse  med  lege- 
mets nervesystem,  og  når  de  to  arbejder  sammen,  er  det  den 
bevægende  kraft  ved  alle  vore  handlinger.  En  stor  filosof  sagde 
engang:  »Som  et  menneske  tænker,  således  er  han.«  Vore  tan- 
ker og  handlinger  stammer  alle  fra  noget,  vi  har  lært  ved  at 
se,  høre  eller  få  det  fra  en  af  vore  sanser,  og  lad  os  derfor  se, 
om  vi  ikke  kan  lede  disse  lærdommens  kilder  på  en  sådan 
måde,  at  de  indtryk  eller  handlinger,  som  er  resultatet  af  deres 
virkning  på  os,  kan  blive  af  en  højere  standard  end  sidste  år. 

Jeg  vil  omtale  de  personer,  hvis  fødselsdag  falder  lige  før 
det  gamle  års  slutning  og  det  nye  års  begyndelse.  Lad  os  først 
tænke  på  Frelseren  og  de  ting,  han  gjorde,  som  er  vidunderlige 
at  tænke  på  og  erindre.  Da  han  skulle  komme  til  verden,  kom 
en  engel  fra  himlen  og  talte  til  den  reneste  kvinde  på  jorden  og 
fortalte  hende,  at  hun  skulle  være  moder  til  Jesus,  at  han  ville 
være  Guds  Søn  og  ville  blive  verdens  Frelser.  At  han  ville  for- 
kynde fred  på  jorden  og  god  vilje  blandt  menneskene.  Hvilken 
vidunderlig  begyndelse  ville  dette  være  for  det  nye  år,  og  ville 
det  ikke  være  vidunderligt,  hvis  vi  kunne  leve  og  opleve  den 
store  begivenhed,  men  alt,  hvad  vi  kan  gøre,  er  at  lade  den 
passere  gennem  vort  sind  og  lade  den  få  indvirkning  på  vort 
liv.  Vi  ved,  at  Jesusbarnet  blev  født,  og  vi  ved,  at  det,  der  er 
skrevet  i  Lukas  2.  kapitel,  er  sandt,  så  lad  os  beslutte,  at  i  det 
nye  år  vil  vi  ofte  tænke  på  det,  og  det  vil  sikkert  have  en  god 
indvirkning  på  vort  liv.  Vi  hører  ikke  meget  mere  om  Jesus- 
barnet  i  tolv  år,  og  så  sagde  han :  »Vidste  I  ikke,  at  jeg  bør  være 
i  min  Faders  hus?«  Tiden  går  nu,  til  han  er  en  moden  mand, 
og  så  kommer  han  frem  med  den  forkyndelse,  som  englen  talte 
om  før  hans  fødsel:  »Jeg  er  Jesus  Kristus,  Guds  Søn,  verdens 
Forløser.«  Dette  synes  vi  må  have  været  en  vidunderlig  begiven- 
hed at  have  set  og  oplevet.  I  de  følgende  tre  år  har  de  lærdom- 
me, han  forkyndte,  og  de  gerninger,  han  udførte,  påvirket  sin- 
dene og  haft  indvirkning  på  flere  menneskers  liv,  end  nogen 
anden  person,  der  nogensinde  har  levet  på  jorden,  både  før  og 
siden.  Det  synes  mig,  at  verden  som  et  hele  ikke  tænker  eller 
handler  alvorligt  nok  efter  disse  ting;  hvis  den  gjorde  det,  ville 
virkningerne  på  vort  sind  og  vore  handlinger  være  anderledes, 
og  verden  ville  være  anderledes  at  leve  i.  Med  julen  lige  over- 
stået og  det  nye  år  netop  begyndt,  lad  os  da  lave  nogle  gode 
nytårsforsætter. 

Et  andet  menneske,  som  har  fødselsdag  lige  før  jul,  er  Pro- 
feten Joseph  Smith.  Hvilke  virkninger  på  vort  sind  og  vore 
handlinger  har  det,  når  vi  omtaler  Joseph  Smith?  Lad  os  først 
tænke  på  ham  som  14-årig,  så  ser  vi,  at  han  er  af  en  sådan 
natur,  at  himlene  åbnes,  når  han  opsender  en  bøn,  og  Gud  Fa- 


der  og  Jesus  Kristus  kommer  ned  og  taler  til  ham,  og  dette  var 
kun  begyndelsen  til  en  stor  mand  og  et  stort  liv.  De  begiven- 
heder, (ler  fulgte,  er  os  et  bevis  på  de  ting,  der  fyldte  Profeten 
Joseph  Smiths  sind  og  var  årsag  til  hans  handlinger.  Han  havde 
et  sind  og  en  tro  så  stærk,  at  han  gennem  sin  tro  og  sine  hand- 
linger kunne  åbne  himlene  og  få  englebesøg,  når  som  helst  han 
ønskede  det.  Det  synes  mig,  at  der  ikke  kan  komme  nogen  stør- 
re glæde  til  menneskenes  sjæle  end  at  få  himlens  kraft  åbenba- 
ret. Jesus  Kristus  var  verdens  Frelser  og  Forløser  og  gav  os 
evangeliets  plan,  som  skulle  frelse  menneskeheden  ind  i  (luds 
eelestiale  rige.  Hvem  har  nogensinde  ellers  gjort  dette?  Ingen, 
hverken  før  eller  siden.  Og  efter  at  den  var  borttaget  på  grund 
af  overtrædelse  af  loven,  havde  Profeten  Joseph  Smith  magt  og 
gave  til  at  få  den  gengivet,  så  menneskeheden  igen  kan  blive 
frelst  og  blive  ophøjet  i  Guds  eelestiale  rige.  Hvem  har  nogen- 
sinde gjort  dette  før  Kristus  eller  efter?  Ingen  andre  end  Joseph 
Smith. 

Lad  os  derfor  hver  og  en  gennem  det  nye  år  tænke  mere,  leve 
nærmere  til  og  prøve  at  følge  disse  mænds  lærdomme,  disse  to 
mænd,  hvis  lærdomme  er  de  samme,  og  se,  om  vi  ikke  kan  lede 
vort  sind  og  vore  handlinger  til  en  højere  standard  og  finde 
mere  glæde  og  lykke  for  vor  sjæl  i  det  kommende  år,  end  vi 
har  gjort  i   det  år,  der  netop  er  forbi. 

Lad  os  nævne  nogle  af  de  gaver,  som  Joseph  Smith  sagde,  vi 
må  have,  for  at  vi  kan  vente  ren  lykke:  Tro,  håb,  kærlighed  og 
med  øjet  alene  henvendt  på  Guds  ære,  dyd,  kundskab,  måde- 
holdenhed, tålmodighed,  broderlig  venlighed,  gudhengivenhed, 
ydmyghed  og  flid. 

Prøv   dette  og  se,  hvilke  virkninger  det  vil   få. 

Må  Herren  tildele  os  dette  og  endnu  mere,  er  min  ydmyge 
bøn   i  Jesu  Kristi   navn.   Amen. 

Junius  M.  Sorensen, 
mission  spræsident. 


Kongens  natur  og  karakter. 

Gud  er  KONGEN.  Han  har  al  lovlig  myndighed.  Han  alene  har  ret 
til  at  oprette  et  regeringssystem  på  jorden.  Han  kræver  denne  ret  i 
kraft  af,  at  Han  er  Skaberen  af  mennesket  og  den  jord,  det  bebor. 
Mennesket  er  derfor  i  gæld  til  Gud  for  sin  egen  skabelse  og  for  dan- 
nelsen af  den  planet,  han  bor  på. 

Han  påberåber  sig  også  retten  til  at  oprette  sin  regering  mellem 
menneskene,  i  kraft  af  sin  overlegne  visdom  og  kraft. 

Hvis  Gud  havde  tilstrækkelig  visdom  og  kraft  til  at  skabe  en  verden 
så  vidunderlig,  som  denne  verden  er  med  alle  dens  variationer  af  plan- 
ter og  dyr,  —  hvis  Han  kunne  danne  en  så  indviklet  og  kompliceret 
indretning,  som  det  menneskelige  legeme  er,  —  til  bolig  for  menne- 
skets ånd,  så  kommer  vi  til  at  indrømme,  at  Hans  visdom  og  kraft 
er  umådelig  meget  større  end  menneskets,  og  derfor  er  Han  selvskre- 
vet til  at  være  KONGE. 

En  regeringsorden,  som  er  grundlagt  af  et  sådant  almægtigt,  alvi- 
dende væsen,  må  være  god  og  fuldkommen  og  må  være  beregnet  til 
at  fremme  freden,  lykken  og  alle  undersåtternes  velbefindende.  Den 


store  konge  er  et  beundringsværdigt  væsen,  fuld  af  velsignelse  og  god- 
hed, en,  som  aldrig  vender  sig  bort  fra  den,  som  kommer  og  beder 
om  noget,  når  blot  dette  er  til  hans  gavn. 

I  »gamle  dage«  besøgte  Kongen  af  og  til  sine  undersåtter,  engang 
var  Han  endog  hos  dem  i  adskillige  år;  men  Han  blev  behandlet  på 
det  grusomste  af  nogle  af  dem,  så  Han  forlod  dem  og  drog  til  andre 
dele  af  sit  rige.  Hvor  Kongen  er,  er  der  ingen,  der  kan  udtale  sig  om. 
De  har  næsten  ikke  hørt  et  ord  fra  Ham  i  næsten  1700  år.  Han  har  væ- 
ret borte  så  længe,  at  der  er  nogle  af  hans  folk,  der  helt  har  glemt,  at 
Han  eksisterer.  De  påstår,  at  hvis  Han  stadig  eksisterer,  er  det  mest 
sandsynligt,  at  der  var  nogen,  der  havde  hørt  fra  Ham  i  løbet  af  alle 
disse  århundreder.  Der  er  imidlertid  mange  millioner,  der  tror,  at 
Han  eksisterer,  og  som  stadig  opsender  bønner  til  Ham,  men  af  en 
eller  anden  grund  sender  Han  ikke  svar  tilbage.  Der  er  ikke  kommet 
nogle  særlige  udsendinge  for  at  give  dem  råd  og  vejledning  i  deres 
problemer. 

Det  er  blevet  meget  almindeligt  at  opsende  daglige  bønner  til  Kongen 
og  at  bestemme  en  dag  ud  af  syv  til  det  særlige  formål  at  opsende  sine 
»ansøgninger«.  Det  er  meget  ofte  blot  den  samme  bøn,  der  opsendes 
en  masse  gange.  Men  det  er  ikke  almindeligt,  at  man  afventer  et  svar 
på  den  »ansøgning«,  man  har  opsendt.  Hvis  nogen  ville  påstå,  at  de 
havde  modtaget  et  svar,  ville  de  blive  betragtet  som  simple  bedragere, 
for  —  siger  man  —  Kongen  har  ikke  talt  til  nogen  i  de  sidste  1700  år. 
Der  er  ingen,  der  har  hørt  fra  Ham,  siden  Han  talte  med  sin  tjener 
Johannes  på  øen  Patmos. 

Kongen  talte  temmelig  frit  med  sine  undersåtter  før  i  tiden,  og  der 
er  nogle,  som  synes,  at  det  er  underligt,  at  Han  har  været  tavs  så 
længe.  Der  er  brugt  millioner  af  kroner  til  at  bygge  mange  kostbare 
og  pragtfulde  kirker  til  ære  for  Hans  navn,  men  alligevel  har  Han  ikke 
nedværdiget  sig  til  at  besøge  dem.  Han  har  heller  ikke  sendt  dem  no- 
gen budskaber,  hverken  ved  engle,  mennesker  eller  på  anden  måde. 
Han  har  ikke  sendt  dem  besked,  om  Han  var  tilfreds  eller  ikke  til- 
freds med  deres  store  anstrengelser. 

Denne  dybe  tavshed  gennem  så  mange  århundreder  har  fået  mange 
til  at  tænke,  at  Han  af  en  eller  anden  grund  var  vred  på  sit  folk,  men 
de  kunne  ikke  indse,  hvorfor  Han  skulle  være  vred,  når  de  gjorde  så 
meget  for  at  ære  Ham,  når  de  gav  millioner  ud  for  at  betale  lærde 
mænd  for  at  prædike  og  skrive  om  Ham  i  så  fine  vendinger. 

Kære  læser,  kan  De  sige  mig,  hvorfor  Kongen  holdt  sig  på  afstand? 
Hvorfor  Han  ikke  har  haft  forbindelse  med  nogen  mennesker?  Hvor- 
for Han  -ikke  har  sendt  dem  eet  eneste  ord  til  trøst  eller  råd?  Hvor- 
for har  Han  tilladt,  at  15.000.000.000  mennesker  gik  i  deres  grave  i 
tidens  løb,  uden  at  Han  nedlod  sig  til  at  tale  et  eneste  ord  til  nogen 
af  dem? 

Der  må  være  en  årsag  til  dette.  Der  må  være  noget  galt.  Kongen  har 
aldrig  før  behandlet  sit  folk  på  denne  måde;  og  da  Han  forlod  dem, 


efterlod  Han  dem  den  besked,  at  hvis  der  var  nogen  af  dem,  der 
manglede  visdom  eller  kundskab  om  et  eller  andet  emne,  da  kunne 
de  opsende  deres  bønner  til  Ham,  og  Han  ville  —  uden  at  bebrejde 
dem  noget  —  sende  dem  de  oplysninger,  de  trængte  til. 

Jeg  vil  nu  fortælle  Dem  grunden  til,  at  Kongen  har  været  tavs  så 
længe:  Det  er  fordi,  Han  ingen  undersåtter  har  haft  at  tale  til.  De  har 
alle  vendt  sig  bort  fra  Ham  og  har  antaget  andre  former  for  regering, 
som  værende  de  rigtige  —  og  med  lovlig  myndighed.  De  dræbte  eller 
odelagde  på  anden  måde  enhver  af  Hans  sande  undersåtter  og  alt, 
hvad  der  horte  Hans  rige  til,  og  - —  ligesom  for  yderligere  at  oge  deres 
ondskab  og  overtrædelse  —  har  de  indført  afgudsdyrkelse  i  den  aller- 
værste form  og  dermed  vendt  sig  helt  bort  fra  den  sande  og  levende 
Gud.  De  har  fremstillet  sig  en  gud  uden  legeme,  legemsdele  og  liden- 
skaber. De  har  haft  den  frækhed  at  kalde  denne  nyopdigtede  gud 
ved  samme  navn:  GUD  —  som  de  hellige  kaldte  deres  Gud,  skønt  der 
ikke  er  den  ringeste  lighed  mellem  de  to. 

For  en  gud  uden  legeme,  legemsdele  eller  passioner  kan  ikke  ligne 
noget  i  himlen,  på  jorden  eller  i  helvede.  Denne  efterligning,  denne 
moderne  »Gud«  er  blevet  yderst  populær.  Det  er  til  Ham,  de  aller- 
fleste kirker  er  blevet  oprettet.  Det  er  ikke  den  sande  og  levende  Gud, 
de  opsender  deres  bønner  til,  men  det  er  til  denne  efterligning.  Så 
er  det  sandelig  ikke  så  mærkeligt,  at  Han  ikke  har  beæret  dem  med 
et  besøg.  Og  der  er  heller  ikke  noget  mærkeligt  i,  at  de  ikke  har  hørt 
fra  Ham!  Efter  som  Han  intet  legeme  har,  kunne  Han  da  ikke  hverken 
blive  set  eller  hørt,  hvis  Han  fandt  på  at  besøge  dem.  Sådant  et  væsen 
kunne  ikke  tale,  for  Han  har  ikke  noget  at  tale  med. 

Der  har  været  forskellige  former  for  afgudsdyrkelse  ned  gennem  ti- 
derne. Der  er  blevet  lavet  guder  for  solen,  månen  og  stjernerne,  kro- 
kodiller, skrækkelige  slanger  o.  s.  v.;  der  er  blevet  lavet  billeder  af 
træ,  sten  og  metal,  og  det  er  altsammen  blevet  tilbedt  af  umådelige 
skarer. 

Men  det  afgudssystem,  som  er  blevet  opdigtet  af  den  moderne  kri- 
stendom, overgår  i  meningsløshed  alt,  hvad  vi  tidligere  har  hørt  om. 

En  af  de  berømte  tilbedere  af  denne  gud,  siger  i  sin  »Physical 
Theory  of  Another  Life«: 

»En  ånd  uden  et  legeme  er  ingen  steder.  Sted  er  noget,  som  har 
med  udstrækning  at  gøre;  og  udstrækning  har  noget  med  materie  eller 
stof  at  gøre;  men  det,  som  slet  ikke  har  stoffets  eller  materiets  egen- 
skab, kan  heller  ikke  have  dettes  tilstand,  og  vi  kan  altså  lige  så  godt 
sige  om  en  »ren«  ånd,  at  den  er  hård,  tung,  rod,  eller  at  den  fylder 
så  og  så  mange  kubikfod,  som  vi  kan  sige,  at  den  er  her  eller  der. 
Det  er  populært,  men  det  er  upassende  at  erklære  om  den  »uendelige 
ånd«,  eller  at  tale  om  GUD  som  et  allestedsnærværende  væsen.  Gud 
er  på  en  måde  alle  steder,  selv  om  det  begrænsede  menneskesind  ikke 
kan  forstå  det  og  eftersom  rum  og  udstrækning  er  noget  specielt  for 
det  uendelige.  Vi  må  bruge  de  samme  udtryk,  som  vi  bruger  om  os 


selv  og  sige,  at  Gud  er  ikke  her,  heller  ikke  der,  lige  så  lidt,  som  Han 
eksisterer  nu  og  dengang.« 

Denne  form  for  afguderi,  sammenholdt  med  de  tidligere  citater, 
nærmer  sig  så  stærkt  Ateismen,  at  man  praktisk  talt  ikke  kan  se  for- 
skel. Eller  kan  læseren  se  nogen  forskel?  En  Gud  foruden  et  legeme! 
En  Gud  foruden  legemsdele!  En  Gud,  som  hverken  kan  være  her  eller 
der!  En  Gud,  som  ingen  steder  er!  En  Gud,  som  ikke  kan  eksistere 
nu  og  dengang!  En  Gud,  som  ikke  på  noget  tidspunkt  eksisterer!  — 
En  Gud,  som  ingen  udstrækning  har  —  ingen  antagelig  forbindelse 
med  tid  og  rum!  HVILKEN  SKAM  FOR  DEN  MODERNE  KRISTEN- 
DOM! Et  fromt  navn  for  Ateisme! 

Måske  er  der  nogen,  som  tænker,  at  jeg  er  uden  kærlighed;  men 
hvorfor  skulle  jeg  nære  kærlighed  til  en  Gud,  som  ikke  har  noget  le- 
geme, ingen  forbindelse  med  tid  eller  rum?  Lad  ham  først  have  kær- 
lighed til  sig  selv.  MEN  DETTE  VILLE  VÆRE  UMULIGT.  For  han  er 
en  Gud  uden  lidenskaber.  Han  kan  ikke  have  kærlighed  til  sig  selv 
eller  barmhjertighed  med  sig  selv  eller  nogen  andre.  Der  er  ingen 
fare  for,  at  man  skal  fornærme  ham,  for  en  Gud  uden  lidenskaber  kan 
ikke  blive  vred.  En  af  personerne  i  denne  opdigtede  guddom  blev 
korsfæstet,  siger  man.  Men  dette  må  være  en  sørgelig  fejltagelse,  for 
det  vil  være  umuligt  at  korsfæste  noget  af  noget,  der  ikke  har  le- 
gemsdele. 

Grunden  til,  at  menneskene  ikke  har  hørt  noget  fra  denne  store 
Konge,  må  altså  søges  i,  at  de  har  bedt  til  den  forkerte  Gud. 

Regner  De  med,  at  Dronningen  af  England  ville  besvare  en  bøn,  der 
bliver  rettet  til  en  eller  anden  afrikansk  prins? 

Venter  De,  at  Gud  i  himlen  skal  besvare  en  bøn,  der  bliver  rettet 
til  en  hindugud? 

Hvis  altså  Deres  bønner  er  rettet  til  den  moderne  kristendoms  gud, 
som  er  uden  legeme  og  lidenskaber,  må  De  ikke  blive  forbavset  over, 
at  GUD  ikke  skænker  Dem  nogen  opmærksomhed. 

De  skal  ikke  vente,  at  den  sande  GUD  vil  besvare  de  ansøgninger, 
der  bliver  sendt  til  et  andet  væsen. 

Den  sande  Gud  eksisterer  både  i  tid  og  rum,  og  har  lige  så  megen 
forbindelse  med  dem,  som  mennesket  eller  nogen  anden  levende  skab- 
ning. 

Han  har  form  og  dimensioner  ligesom  mennesket.  Han  optager  en 
vis  plads;  Han  har  et  legeme,  legemsdele  og  lidenskaber;  Han  kan  gå 
fra  sted  til  sted,  Han  kan  spise  og  drikke  og  tale,  ligesom  mennesket 
kan.  Mennesket  ligner  Ham  i  ansigtstrækkene  og  legemets  form,  og 
Han  afviger  ikke  meget  fra  dem  i  størrelse. 

Når  Han  er  blevet  set  iblandt  menneskene,  har  selv  de  onde  regnet 
Ham  for  en  af  deres  egen  art.  Han  lignede  mennesket  så  meget,  at 
der  var  nogle,  der  troede,  at  Han  var  tømmermandens  søn. 

Ligesom  mennesket  har  Han  en  Fader,  og  Han  var  Faderens  per- 
sons udtrykte  billede.  De  to  personer  var  fuldstændig  ens  i  størrelse, 
form  og  andre  henseender,  ganske  som  fædre  og  sønner  af  den  men- 


neskelige  race  er  det;  i  virkeligheden  er  jo  mennesket  Hans  afkom, 
gjort  i  Hans  billede,  ikke  efter  Hans  moralske  billede,  men  efter  Hans 
persons  billede.  Der  er  ikke  noget,  der  hedder  et  moralsk  billede, 
sådan  et  kan  slet  ikke  eksistere.  Moral  er  en  egenskab  hos  et  væsen 
eller  et  stof.  En  egenskab  uden  et  væsen  eller  et  stof,  til  hvilket  den 
hører,  er  uantagelig.  En  egenskab  kan  ikke  have  figur,  form  eller  ligne 
noget  som  helst  billede.  Derfor  har  et  moralsk  billede  aldrig  eksiste- 
ret undtagen  i  de  moderne  afgudsdyrkeres  hjerner. 

Guddommen  består  af  Faderen,  Sønnen  og  den  Helligånd.  Faderen 
er  et  materielt  væsen.  Det  stof,  Han  er  dannet  af,  er  helt  igennem  ma- 
terielt. Det  er  et  stof,  som  på  mange  måder  er  så  vidt  forskelligt  fra  de 
forskellige  stoffer,  som  vi  er  så  almindeligt  kendt  med.  I  andre  hen- 
seender er  det  nøjagtigt  som  andre  stoffer. 

Det  stof  optager  en  vis  plads  ganske  som  andre  materielle  stoffer. 
Det  har  fasthed,  længde,  bredde  og  tykkelse,  som  alle  andre  ting.  De 
elementære  stoffer,  som  Hans  legeme  består  af,  er  ikke  bevist  at  op- 
tage samme  plads  som  andre  stoffer  på  samme  tid.  Hans  person  kan 
ligesom  andre  stoffer  ikke  være  på  to  steder  på  een  gang.  Det  tager 
også  tid  for  Ham  at  komme  fra  det  ene  sted  til  det  andet. 

Uden  hensyn  til,  hvor  hurtigt,  Han  kan  bevæge  sig,  er  tid  en  nød- 
vendig bestanddel  til  al  bevægelse,  enten  den  er  langsom  eller  hur- 
tig. Han  adskiller  sig  fra  andre  ved  at  have  den  helt  overlegne  magt, 
være  intelligent,  alvis  og  i  besiddelse  af  magt  til  selv  at  bevæge  sig  i 
langt  højere  grad  end  naturens  rå  materialer.  »Gud  er  Ånd«.  Men  det 
gør  Ham  ikke  til  et  ulegemligt  væsen  —  et  væsen,  der  ikke  har  noget 
tilfælles  med  materie.  Udtrykket:  et  ulegemligt  væsen  —  er  i  sig  selv 
en  modsigelse.  »Ulegemligt«  er  blot  et  navn  for  ingenting.  Det  er  en 
benægtelse  af  al  eksistens.  En  ånd  er  lige  så  meget  stof  som  oxygen 
og  hydrogen.  Det  har  mange  egenskaber  tilfælles  med  andre  stoffer. 
Kemikerne  har  opdaget  mellem  50  og  60  forskellige  stoffer,  og  hvert 
af  disse  stoffer  har  noget  tilfælles  med  alle  de  andre  stoffer,  og  de 
har  nogle  egenskaber,  som  ingen  af  de  andre  har.  Nu  er  der  ingen 
kemiker,  der  vil  sige,  hvis  han  skulle  dele  disse  stoffer  op  i  grupper: 
Dette  stof  er  ulegemligt,  men  det  der  er  legemligt  —  bare  fordi  det 
ene  er  forskelligt  fra  det  andet.  Han  ville  kalde  dem  allesammen  ma- 
terielle, selv  om  de  på  visse  felter  er  vidt  forskellige.  Derfor  er  det 
stof,  vi  kalder  ånd,  også  materielt,  selv  om  det  adskiller  sig  på  be- 
mærkelsesværdig måde  fra  andre  stoffer.  Der  er  føjet  noget  til  af 
en  mægtigere  natur  end  noget  andet,  der  indtil  nu  er  blevet  op- 
daget. GUD  er  ikke  et  væsen  uden  legemsdele,  som  de  moderne  af- 
gudsdyrkere lærer  os,  for  ethvert  »Hele«  er  sammensat  af  dele.  Hele 
Faderens  person  består  af  utallige  dele,  og  hver  del  er  således  place- 
ret, at  der  er  en  vis  afstand  til  de  andre  dele.  Der  må  også  til  en  vis 
grad  være  frihedsbevægelse  mellem  disse  dele,  en  vis  betingelse  for, 
at  Han  kan  bevæge  sine  lemmer,  uden  hvilken  Han  ikke  ville  være  i 

stand  til  at  bevæge  sig  som  et  Hele.  .  ,  ■  .    , 

(Orson  Pratt  s  Works). 

side  34—38. 


tTabernaJcefx/corefs  Guropa-tourné. 

Som  omtalt  i  sidste  nummer  af  »Stjernen«  er  der  planlagt  en  Eu- 
ropa-tourné  for  Tabernakel-koret  til  efteråret.  Vi  kan  nu  give  nogle 
nærmere  enkeltheder  om  tournéen. 

Broder  W.  Jack  Thomas,  som  er  korets  manager,  har  været  en  tur 
i  Europa  for  at  planlægge  korets  rejse,  og  har  også  besøgt  København, 
hvor  det  er  blevet  bestemt,  at  en  koncert  skal  finde  sted  lørdag  den 
3.  september  1955  i  Odd-Fellow  Palæet.  Koret  er  på  375  medlemmer, 
men  foruden  disse  deltager  yderligere  et  par  hundrede  personer  i 
rejsen,  således  at  det  samlede  deltagerantal  bliver  ca.  600  personer. 


Tabernakel-korets  dirigent,  J.  Spencer  Cornwall. 

Udgifterne  til  rejsen  betales  ved  hjælp  af  frivillige  bidrag  til  en 
indsamling,  der  startede,  så  snart  planerne  til  rejsen  var  udkastet,  og 
størsteparten  af  det  nødvendige  beløb  er  allerede  tilvejebragt. 

Korets  dirigent  er  J.  Spencer  Cornwall,  organister  er  Alexander 
Schreiner  og  Frank  W.  Asper.  Apostel  Richard  L.  Evans,  som  hver 
søndag  siden  1930  har  holdt  sine  berømte  taler  »Det  talte  ord«  under 
Tabernakel-korets  radiotransmissioner,  vil  deltage  i  korets  rejse  som 
»kommentator«  og  indlede  koncerterne  med  orienterende  bemærk- 
ninger. 

M.K. 

Og  solen  gik  ned  for  sidste  gang  i  1954! 

Atter  er  et  år  rundet  ud  —  et  stykke  af  evigheden  —  sporløst  for- 
svundet som  en  drøm. 

Evigheden  har  ingen  begyndelse  og  ophører  aldrig,  men  den  del 
af  evigheden,  vi  tilbringer  her  på  jorden,  har  en  begyndelse  og  en 
uvægerlig   afslutning. 

Nok  er  vi  evige  væsner,  men  selvom  evigheden  er  uendelig  både 
i  fortid  og  fremtid,  så  skiller  nutiden  dog  også  i  evigheden  mellem 
disse  to:   fortid  og  fremtid. 

Det  gamle  år  er  borte  og  hører  en  svunden  fortid  til.  Året  er  for- 
svundet i  den  dybe  tidens  strøm,  og  det  kommer  aldrig  tilbage. 

Men  det,  vi  i  dette  svundne  år  har  øvet  og  gjort,  står  nu  indskrevet 
i  evighedens  bog!  Har  vi,  når  vi  nu  går  vor  samvittighed  efter  — 
som  vi  vil  møde  den  på  dommens  dag  —  altid  fulgt  vor  samvittigheds 
og  inderste  overbevisnings  stemme?  Har  vi  søgt  helt  og  holdent  at 
holde  os  til  det  gode?  —  Eller  har  vi  undladt  noget,  som  vi  burde 
og  også  godt  kunne  have  gjort?  Eller  hengivet  os  til  umådehold  og 
synd?  Og  i  så  fald:  Har  vi  bedt  til  Gud,  så  vi  kan  blive  fri  for  syn- 
dighed? — 

Nu  er  det  uigenkaldeligt  for  sent  at  gøre  noget  om  eller  indhente 
noget  i  det  gamle  år! 

Lad  os,  når  et  år  er  omme,  vel  betænke,  at  vi  intet  ved  om,  hvor- 
vidt det  er  os  forundt  at  opleve  et  nyt  år  helt  ud!  Og  lad  os  derfor 
i  det  nye  år  lige  fra  begyndelsen  af  vel  betænke  og  overveje,  hvad 
vi  gør  —  uden  undtagelse  —  så  vi  nårsomhelst  det  passer  Gud,  er 
rede  til  at  tage  herfra,  og  ikke  igen  næste  gang  et  år  rinder  ud,  skal 
tænke  tilbage  på,  hvad  vi  burde  have  gjort  eller  undladt  at  gøre  — 
og  som  det  er  for  sent  at  lave  om  på! 

Alt  går  ind  i  evighedens  bog,  og  en  dag  er  det  vor  sidste  dag  her 
i  jordelivet,  og  så  er  vort  livs  hele  år  rundet  ud,  og  intet  kan  gøres 
om.  Lad  os  hver  dag  huske,  at  livet  her  på  jorden  en  dag  uvægerligt 
skal  sluttes,  og  at  vi  ikke  ved,  hvornår  det  er  —  så  vi  har  simpelthen 
ikke  råd  til  at  sige,  at  omvendelse  fra  synd,  omvendelse  til  at  tjene 
Gud,  det  er  der  altid  tid  til;  omvende  os  fra  syndighed  —  det  kan 
vi  altid  komme  tilbage  til  en  anden  gang!  Det  er  muligt,  vi  har  nogle 
dage  eller  år  endnu,  men  ingen  har  lovet  os  dette.  Det  er  ubetinget 
nødvendigt  for  os  at  sørge  for,  at  vi  konstant,  hele  tiden,  har  fred 
med  Gud  og  søger  hans  veje,  og  dette  er  vigtigere  end  noget  andet  — 
og  så,  at  vi  på  samme  måde  husker  på  medmenneskene,  at  vi  ikke 
lægger  dem  hindringer  i  vejen  for  deres  egen  sjæls  udvikling. 

Og  lad  os  elske  den  kirke,  vi  hører  til,  af  hele  vort  hjerte,  og  lad 
os  altid  huske  på  og  aldrig  glemme,  at  den  kirke,  vi  tilhører,  er  Jesu 
Kristi  Kirke  af  Sidste  Dages  Hellige,  det  vil  sige: 

1 :  Jesu  Kristi  kirke,  den  kirke,  vi  har  fået  af  Gud,  for  at  vi  ved 
ydmyghed  kan  vide  den  rette  vej; 

2:  det  er  Hans  kirke  af  de  Sidste  Dage;  det  vil  sige,  at  der  ikke 
er  så  grumme  langt  igen,  til  det  er  slut,  og  året  rinder  ud,  da  intet 
mere  kan  gøres  om  —  så  vi  må  se  at  udnytte  tiden,  medens  tid  er; 

3:  vi  er  disse  sidste  dages  hellige,  hvilket,  vil  sige,  at  vi  hører  til 
Herrens  fårefold,  så  Han  kender  os,  og  vi  jo  faktisk  er  på  den  vej, 
der  fører  til  hellighed.  Men  lad  os  aldrig  glemme  dette!  For  da  kan 
vi  let  komme  bort  fra  vejen! 

Måtte  Kirkens  Herre,  Jesus  Kristus,  give  os  nåde  og  ydmyghed  og 
visdom  til  altid  at  vandre  ad  Hans  hellige  veje,  så  vi  må  være  og 
altid  vedblive  at  være  ydmyge  og  ærlige  og  dybt  troende  medlemmer 
i  —  Jesu  Kristi  Kirke  af  Sidste  Dages  Hellige;  altid  rede  til  uden 
varsel  at  møde  Kirkens  Herre  og  Gud!  Amen! 

Valdemar  Rohde,  Kolding. 


Griindsteiisiiedlæg'grelse  på  Amager. 

Der  var  ingen  sol  på  himlen  lørdag  den  4.  december  kl.  15.  Regnen 
bogstavelig  talt  styrtede  ned,  men  der  var  alligevel  54  af  Amager  Gre- 
nens trofaste  medlemmer  og  venner,  som  havde  trodset  denne  regn  og 
var  mødt  op  for  at  få  en  stor  oplevelse  mere  skrevet  i  deres  mindebog: 
Grundstensnedlæggelsen  til  den  nye  kirke. 

Som  sagt,  det  var  ikke  fra  himlen,  solen  skinnede,  men  den  strå- 
lede fra  ansigterne;  hist  og  her  sås  en  glædeståre  —  eller  taknemme- 
lighedståre,  om  De  vil. 

Det  var  også  en  skøn  oplevelse,  og  den  begyndte  med  at  grensfor- 
stander,  br.  Villy  Sørensen  bød  forsamlingen  velkommen,  og  man  sang 
1.  vers  af  »Hav  tak  for  profeten«.  Ældste  Paul  C.  Burgoyne  bad  en 
kort  bøn,  og  så  oplevede  vi  noget  temmelig  usædvanligt:  I  øsende 
regn  og  stående  under  en  paraply  sang  vor  dejlige  missionærkvartet 
(ældsterne:  A.  Leron  Johnsen,  Charles  K.  Cochrane,  Gilbert  T.  Olsen 
og  David  N.  Morrell),  »Så  sikker  en  grundvold«.  Hvorfor  lød  deres 
sang  smukkere  end  nogensinde  før? 

2.  rådgiver  i  missionspræsidentskabet,  præsident  E.  Anton  Jensen,  fik 
nu  ordet:  »Der  er  glæde,  sang  og  vidnesbyrd  i  vore  hjerter  i  dag,  fordi 
vi  er  nået  så  langt,  så  vi  kan  nedlægge  grundstenen  til  vor  nye  kirke. 
I  denne  sten  bliver  indmuret  en  blykasse,  og  i  denne  kasse  lægges 
forskellige  bøger  samt  en  beskrivelse  af  Amager  Grens  historie  fra 
begyndelsen  til  nu. 

Den  første  bog  skal  være  Bibelen,  der  omhandler  beretninger  fra 
Adam  til  Noa,  fra  Noa  til  Abraham  og  derefter  om  dennes  børn,  Guds 
udvalgte  folk,  Israels  børn,  deres  handlinger  og  vandringer.  Og  videre, 
gennem  Det  nye  Testamente,  fortælles  der  om  Kristi  liv  her  på  jorden 
og  der  profeteres  om  alt,  hvad  der  skal  ske,  så  længe  jorden  står. 

Den  anden  bog,  som  skal  lægges  i  kassen,  er  Mormons  Bog,  hvis 
indhold  er  en  beretning  om  en  del  af  Israels  hus,  nemlig  Josefs  stam- 

me,  som  på  Herrens  befaling  udvandrede  og  bosatte  sig  på  det  ameri- 
kanske fastland.  Den  taler  om  deres  handlinger  og  vandringer.  Mor- 
mons Bog  skal  lægges  her  i  denne  kasse  og  opbevares,  og  de,  som 
skal  tage  den  frem  engang,  vil  se,  at  det,  som  står  deri,  stemmer  over- 
ens med  det,  som  er  sket. 

Den  tredje  bog  er  Lære  og  Pagter,  som  er  åbenbaringer  til  os  gen- 
nem Guds  profeter  i  vore  dage.  De,  som  engang  åbner  denne  bog,  vil 
finde,  at  der  er  ingen  forandringer  sket  med  den  bog. 

Den  4.  bog,  vi  lægger  ned,  er  Den  kostelige  Perle,  som  indeholder 
Abrahams  Bog,  Moses  Bog  og  beretninger  fra  de  gamle  profeter,  som 
levede  for  tusinder  af  år  siden.  De  er  dels  oversættelser  fra  gamle 
papyrusruller,  dels  åbenbaringer  givet  til  os  gennem  profeten  Joseph 
Smith. 

Så  nedlægger  vi  også  en  beskrivelse  af  Amager  Grens  historie,  af 
de  ting,  som  er  foregået  her  for  nogle  måneder  siden. 

Desuden  billeder  af  og  navne  på  Det  Første  Præsidentskab,  Det 
Præsiderende  Biskopråd  og  af  Kirkens  Patriark.  De  skal  opbevares 
til  et  vidnesbyrd  for  dem,  som  til  sin  tid  tager  disse  ting  frem.  Vi 

ved  ikke,  hvornår  dette  vil  ske;  måske  om  500  år,  måske  om  5000  år, 
men  det  vil  ske  til  Herrens  egen  bestemte  tid. 

Må  vi  alle  holde  fast  ved  den  pagt,  vi  har  sluttet  med  Gud,  så  vi 
kan  blive  regnet  mellem  hans  trofaste  og  retfærdige  børn,  når  vor 
tid  her  på  jorden  er  omme.  Må  Herren  velsigne  denne  bygning,  så  de, 
der  kommer  her  for  første  gang,  må  få  det  indtryk,  at  dette  er  sand- 
heden. Må  den  være  beskyttet  til  den  har  fuldført  sin  hensigt,  det  be- 
der jeg  om  i  Jesu  Kristi  navn.  Amen.« 

Nu  kom  det  højtidelige  øjeblik,  da  bøgerne  skulle  nedlægges,  kas- 
sen loddes  til  og  indmures  »fil  opbevaring«.  Missionspræsident  Junius 
M.  Sorensen  var  naturligvis  den  lykkelige,  men  forinden  udtalte  han: 

»Her  har  jeg  Bibelen,  Mormons  Bog,  Lære  og  Pagter  og  Den  koste- 
lige Perle;  dem  skal  jeg  lægge  ned  i  kassen,  og  som  Præsident  Jensen 
sagde:  Måske  vil  det  vare  5000  år,  før  de  bliver  taget  frem  igen,  men 
man  vil  da  finde,  at  Evangeliet  stadig  er  det  samme,  og  det  er  grun- 
den til,  at  vi  opbevarer  dem  her..  Her  har  jeg  grenens  historie,  billeder 
og  navne  på  Det  Første  Præsidentskab  og  de  forskellige  autoriteter,  og 
De  kan  alle  se,  at  nu  ligger  de  i  kassen.« 

Låget  blev  lagt  på,  kassen  loddet  til,  lagt  i  grundstenen  og  skubbet 
ind  på  sin  plads  i  muren.  Nu  kunne  vi  også  se  indskriften  på  stenen: 
AMAGER  —  JESU  KRISTI  KIRKE  af  SIDSTE  DAGES  HELLIGE  — 
4.  December  1954. 

Projektører  var  blevet  tændt,  situationen  blev  foreviget,  det  hele  var 
så  stemningsfuldt. 

1.  rådgiver  i  missionspræsidentskabet,  præsident  Ejnar  Nielsen,  bad 
os  forene  os  i  bøn  med  ham: 

»Vor  Fader,  Du,  som  troner  i  det  høje!  Vi  er  nogle  af  dine  børn, 
som  er  forsamlede  her  for  at  foretage  den  handling  at  nedlægge  grund- 
stenen til  denne  kirke,  og  vi  takker  Dig,  fordi  det  blev  muligt  for  os; 
vi  takker  for  alle  de  velsignelser,  vi  har  modtaget,  takker  Dig  for  de 
oplysninger,  der  er  kommet  til  os  gennem  de  bøger,  der  nu  er  ned- 
lagt, og  vi  beder  Dig,  at  vi  må  kunne  leve  efter  de  sandheder,  der  med 
dem  er  kommet  til  os  rent  og  purt.  Tak,  at  vi  kunne  bygge  denne  kirke 
og  være  sammen  på  dette  sted  og  indsætte  denne  sten.  Vi  beder  Dig 
for  kirkens  autoriteter,  at  deres  vidnesbyrd  må  lyse  for  dem,  som 
engang  skal  tage  disse  optegnelser  frem.  Vi  beder  for  dem,  som  ar- 
bejder på  kirken,  for  dem,  som  engang  skal  arbejde  i  den,  at  de  må 
kunne  udføre  deres  kald  til  dit  navns  ære,  og  vi  udfører  denne  hand- 
ling i  Jesu  Kristi  navn.  Amen.« 

Sidste  vers  af  »Hav  Tak  for  profeten«  blev  sunget  og  højtideligheden 
sluttede  med  bøn  ved  Amager  Grens  ældste  medlem,  br.  Helgo  Jensen. 

Der  var  nu  anledning  til  at  bese  kælderlokaliteterne,  diskutere  og 
drømme  sig  lidt  ind  i  fremtiden  —  og  hvor  de  glæder  sig  på  Amager! 

»  . . .  opbyggede  på  Apostlenes  og  Profeternes  grundvold  med  Jesus 
Kristus  selv  som  Hovedhjørnestenen.  I  Ham  er  hele  bygningen  sam- 
menføjet . . .  «  I.M.F. 

Ældsters  kvorum  i  den  danske  mission. 

Indtil  nu  har  præstedømmet  ikke  været  organiseret  i  kvorums  i  den 
danske  mission.  I  det  højeste  har  vi  i  de  store  grene  haft  præstedøm- 
met delt  i  2  klasser  med  det  aronske  præstedømme  i  en  klasse  og  det 
melkisedekske  i  en  anden,  men  nogen  organisation  som  omtalt  i  Lære 
og  Pagter  afsnit  107  har  vi  ikke  haft. 

Ved  brev  af  26.  oktober  1954  har  Det  første  Præsidentskab  imidler- 
tid bemyndiget  missionspræsident  Junius  M.  Sorensen  til  at  organi- 
sere ældsters  kvorum  i  den  danske  mission. 

Et  kvorum  af  ældster  består  højst  af  96  ældster  og  mindst  af  et 
flertal,  hvilket  vil  sige  det  halve  plus  een,  altså  49. 

Ingen  af  grenene  eller  distrikterne  har  så  mange  ældster,  at  der 
kan  dannes  et  kvorum.  Løsningen  vil  derfor  være,  at  der  dannes  et 
eller  to  kvorums  i  den  danske  mission,  og  at  ældsterne  i  grenene  dan- 
ner undergrupper  som  en  del  af  et  kvorum. 

Hver  gruppe  skal  bestå  af  en  gruppeleder  med  2  komitémedlemmer 
og  en  sekretær  som  medarbejdere.  — -  I  små  grene  kan  den  ene  af 
komitémedlemmerne  være  sekretær.  —  Gruppen  skal  derfor  bestå 
af  mindst  3  medlemmer.  —  Hvor  der  ikke  er  så  mange  ældster  i  en 
gren,  kan  de  tilhøre  kvorumet  som  særskilte  medlemmer. 

Angående  arbejdets  deling  mellem  omtalte  gruppeembedsmænd  vil 
der  blive  givet  forklaring  i  en  rundskrivelse  til  alle  ældster  i  missio- 
nen. Ældsters  kvorum  i  den  danske  mission  skal  udelukkende  bestå 
af  danske  ældster.  —  De  amerikanske  missionærer  tilhører  fremdeles 
deres  kvorum  hjemme  og  kan  følgelig  ikke  være  ledere  eller  medlem- 
mer af  et  kvorum  for  den  danske  mission.  De  er  selvfølgelig  dog 
yderst  velkomne  gæster  i  kvorums-  og  gruppemøderne  og  kan  godt 
være  lærere.  Ligeledes  er  andre  medlemmer  af  det  melkisedekske  præ- 
stedømme ligeså  velkomne  til  at  deltage  i  møderne. 

Præstedømsmøderne  åbnes  fremtidigt  som  nu  med  det  aronske  og 
melkisedekske  præstedømme  samlet  under  grensforstanderskabets  le- 
delse. Når  åbning  har  fundet  sted  og  der  er  givet  de  meddelelser  o.  a., 
som  grensforstanderen  måtte  ønske,  deles  klasserne  så  vidt  gørligt. 
Bliver  der  i  nogle  grene  for  få  til  at  danne  klasse  for  det  aronske  præ- 
stedømme, kan  de  deltage  i  ældsternes  gruppe.  —  Også  det  omvendte 
kan  finde  sted  de  steder,  hvor  der  er  for  få  ældster  til  at  danne  en 
gruppe. 

Hensigten  med  at  organisere  præstedømmets  medlemmer  i  kvorums 
er  bl.  a.  at  fremelske  en  broderskabsfølelse  mellem  dets  enkelte  med- 
lemmer stærk  nok  til  at  etablere  et  virkeligt  broderskab,  så  de  er  vil- 
lige til  at  hjælpe  hinanden  og  stå  hinanden  bi  både  med  råd  og  med 
dåd,  og  både  i  åndelige  og  timelige  ting. 

Vi  håber  og  beder,  at  dannelsen  af  en  sådan  organisation  af  ældster 
i  den  danske  mission  må  virke  efter  denne  hensigt. 

Vort  mål  og  vort  ansvar  som  sidste  dages  hellige 

Da  vi  gik  ind  i  Kirken,  påtog  vi  os  samtidig  et  ansvar,  et  ansvar, 
som  vi  fik  overdraget  ved  håndspålæggelsen  for  den  Helligånds  gave, 
idet  Helligåndens  specielle  gerning  er  at  oplyse  og  forædle  sindet, 
at  rense  og  helliggøre  sjælen,  at  få  os  til  at  gøre  gode  gerninger  og 
forstå  de  ting,  der  hører  Gud  til. 

Lad  os  benytte  os  af  det  privilegium,  vi  fik  herved,  og  huske  på, 
at  den  onde  arbejder  nu  og  altid  samt  at  vi  har  fået  Helligåndens  gave 
som  skjold  mod  ham.  Han  er  klog,  og  derfor  farlig. 

Vi  har  kun  to  muligheder  at  vælge  imellem:  Det  onde  med  Gud, 
hvor  alt  godt  og  lyset  findes  —  det  onde  hos  djævlen,  hvor  der  kun  er 
mørke  og  intet  lys. 

»Intet  menneske  er  så  godt,  at  det  kun  gør  gode  gerninger«  (Prd. 
Bog  7:20).  Derfor  må  vi  søge  Herren  i  alle  ting,  og  aldrig  indlade  os 
på  noget,  hvor  vi  ikke  kan  være  bekendt  at  påkalde  Guds  hjælp,  hvis 
vanskeligheder  skulle  opstå. 

Hvad  er  vor  pligt,  og  hvad  kan  vi  gøre  for  Kirkens  fremgang? 

Vi  kan  gøre,  som  der  står  i  Peter  2:1 — 3:  »Derfor  skal  I  aflægge  al 
ondskab  og  al  svig  og  hykleri  og  misundelse  og  alskens  bagtalelse,  og 
som  nyfødte  børn  hige  efter  ordets  uforfalskede  mælk,  for  at  I  ved  den 
kan  vokse  op  til  frelse,  så  sandt  I  har  smagt,  at  Herren  er  god.« 

Dette  må  stedse  være  vort  mål,  for  sådan  har  Jesus  foreskrevet  os 
det,  og  pionererne  har  givet  os  vidnesbyrd  om  sandheden  heraf,  idet 
de  »higede  efter  ordets  uforfalskede  mælk«. 

Vi  må  altså  vide,  at  det  ikke  er  nok,  at  vi  er  blevet  medlemmer  af 
Kirken,  men  at  der  følger  store  pligter  med  dette  medlemsskab.  Lad 
os  nemlig  forstå,  at  er  kærligheden  drivkraften  i  hele  vor  tilværelse, 
vil  vi  komme  vidt  og  få  glæde  og  lykke  i  livet. 

Det  værste  ved  ikke  at  efterleve  evangeliet,  men  give  plads  for  ond- 
skab og  sladder,  er,  at  man  tid  efter  anden  trækkes  nedad,  og  viljen 
til  at  ville  gøre  det,  som  vi  mener  er  rigtigt,  sløves. 

Dette  må  ikke  ske,  vi  må  huske,  at  ingen  kender  dagen  og  timen  for 
Herrens  komme.  Her  vil  det  være  klogt  at  erindre  lignelsen  om  de  ti 
brudejomfruer,  hvoraf  de  fem  havde  reserveolie  med  til  lamperne,  og 
altså  var  forberedt  på,  at  brudgommens  komme  måske  godt  kunne 
trække  lidt  ud. 

Selvom  verden  således  til  overmål  er  advaret  gennem  denne  lig- 
nelse og  på  andre  måder,  traver  den  dog  stort  set  videre,  uden  at 
bekymre  sig  om  sit  åndelige  liv,  men  her  er  det,  vi  har  vor  opgave 
som  sidste  dages  hellige.  Herren  har  advaret  os  gennem  Malakias: 
»Jeg  sender  Elias,  før  Herrens  store  og  forfærdelige  dag«.  Det  vil 
altså  sige,  at  der  kommer  en  forfærdelig  dag,  en  dag,  hvor  vi  vil 
komme  til  at  stå  til  regnskab  for  de  handlinger,  vi  har  gjort,  ja,  og 
navnlig  ikke  har  gjort. 

»Nej,  der  er  taget  fejl,  for  når  den  dag  var  nær  dengang,  må  den 
da  være  nærmere  idag,  og  det  går  fint  med  os«.  Ja,  sådan  siger  ver- 

den,  men  her  er  det,  vi  er  ved  det  farlige  i  hele  indstillingen  til  dette 
store  problem.  Hvordan  var  det,  det  gik  med  romerriget,  med  græ- 
kerriget, med  Salomon?  Det  vil  være  overflødigt  med  flere  eksempler, 
men  de  her  nævnte  viser,  at  når  mennesker  har  nok  i  timelig  hen- 
seende, går  ånden  tabt,  og  riger  går  under. 

I  2.  Peter  3:1 — 3  står  der:  »Dette  er  nu,  I  elskede!  det  andet  brev, 
jeg  skriver  til  jer,  og  i  dem  begge  søger  jeg  ved  min  påmindelse  at 
vække  jeres  rene  sind,  så  I  mindes  de  ord,  som  er  forudsagt  af  de  hel- 
lige profeter,  såvel  som  det  bud,  der  af  jeres  apostle  er  givet  jer  fra 
Herren  og  Frelseren.  Og  først  og  fremmest  skal  I  vide  dette,  at  i  de 
sidste  dage  skal  der  lyde  spot  fra  spottere,  der  lever  efter  deres  egne 
lyster.«  —  Vort  rene  sind  skulle  være  vækket,  så  vi  mindes  ordene, 
der  tales  til  os  af  profeten  også  idag,  at  vi  kan  fremstå  for  verden 
og  afvise  spotterne. 

Lad  os  ikke  sove  videre,  men  våge  og  have  olie  nok  til  lamperne. 

At  verden  i  det  store  og  hele  er,  som  den  er,  skyldes  sikkert  i  høj 
grad  os  selv,  idet  vi  ikke  er  det  eksempel  for  vore  medmennesker, 
som  vi  kunne  og  skulle  være,  og  som  vi  har  pligt  til  som  sidste  dages 
hellige.  Vi  må  gøre,  som  Paulus  anviser  os  det  i  brevet  til  Titus,  hvor 
der  i  3:8  står:  »Dette  er  troværdig  tale,  og  jeg  vil,  at  du  skal  indprente 
det,  for  at  de,  som  er  kommet  til  at  tro  på  Gud,  skal  beflitte  sig  på 
at  øve  gode  gerninger.  Dette  er  godt  og  gavnligt  for  mennesker«.  Er 
vi  ikke  kommet  til  tro  på  Gud,  jo,  det  må  vi  da  være,  ellers  var  vi  vel 
ikke  gået  ned  i  dåbens  vande  for  at  slutte  en  pagt  med  vor  himmelske 
Fader,  men  når  vi  har  det,  skulle  vi  også  beflitte  os  på  at  øve  gode 
gerninger. 

Mulighederne  er  mange,  især  for  os,  der  har  hele  sandheden.  Vi  kan 
alene  ved  vort  eksempel,  f.  eks.  på  arbejdspladsen,  i  vor  omgangskreds, 
ja,  alle  vegne,  hvor  vi  kommer,  søge  at  være,  som  Gud  naturligt  venter 
det  af  os. 

Der  er  et  punkt  som  tilgivelse.  Herom  siger  Lære  og  Pagter  i  64: 
9 — 10:  »Derfor  siger  jeg  jer,  at  I  skal  tilgive  hinanden,  thi  den,  som 
ikke  tilgiver  sin  broder  hans  synder,  står  fordømt  for  Herren,  thi  på 
ham  hviler  en  større  synd.  Jeg,  Herren,  tilgiver,  hvem  jeg  vil,  men  af 
jer  forlanges  det,  at  I  tilgiver  alle  mennesker.« 

Herren  tilgiver,  hvem  han  vil,  dette  sted  må  vi  lægge  mærke  til,  for 
det  kunne  være,  der  var  et  eller  andet  på  vort  regnebræt,  der  ikke 
var  så  godt,  men  vi  skal  tilgive  alle,  også  dette  er  gavnligt  at  lægge 
sig  på  sinde,  og  dog  er  denne  kunst  svær  for  mange.  Vi  ved  jo  i  de 
allerfleste  tilfælde  ikke  noget  om  bevæggrunden  for  den  pågældende 
handling,  men  alligevel  udtaler  vi  tit  en  endelig  og  uomstødelig  dom 
herover.  Dette  skulle  ovenstående  citater  være  en  advarsel  imod. 

Lad  os  tage  historien  om  kvinden,  der  blev  grebet  i  hor.  De  nær- 
mere omstændigheder  var  her,  at  de  skriftkloge  ville  have  Jesus  til  at 
udtale  en  dom  over  denne  kvinde,  der  ifølge  Moseloven  skulle  stenes 
for  en  sådan  forseelse.  Kunne  de  nu  få  ham  til  at  udtale  sig  mod  denne 

lov,  ville  her  være  en  fin  anledning  til  at  gribe  ham  og  føre  ham  for 
retten,  men  han  udtalte  de  ord,  som  vi  har  godt  af  at  skrive  os  bag 
øret:  »Den  iblandt  jer,  der  er  ren,  kaster  den  første  sten«,  og  lidt 
efter  lidt  kom  de  tilstedeværende  i  tanker  om,  at  deres  samvittighed 
måske  ikke  var  så  ren,  som  den  skulle  være,  eller  de  havde  andre  ting 
at  gøre.  Kvinden  står  da  alene  tilbage,  og  Jesus  siger  til  hende:  »Kvin- 
de, hvor  er  de  andre?  Var  der  ingen,  der  fordømte  dig?«  Hun  svarede: 
»Nej,  Herre!  Ingen!«  Da  sagde  Jesus:  »Jeg  fordømmer  dig  heller  ikke, 
gå  bort,  synd  fra  nu  af  ikke  mere!« 

Alt  for  ofte  er  vi  tilbøjelige  til  at  tro,  at  Jesus  vil  tilgive  os  uden 
nogen  anstrengelse  fra  vor  side.  Vi  tror,  at  han  vil  sige:  »Heller  ikke 
jeg  fordømmer  dig,  gå«.  Men  vi  overser  den  mest  betydningsfulde  del 
af  citatet:  »og  synd  ikke  mere«.  Hvis  vi  giver  agt  på  disse  ord,  kan  vi 
være  sikre  på,  at  vi  vil  få  tilgivelse.  Og  hvad  er  så  anstrengelsen  fra 
vor  side:  at  vi  ikke  mere  gør  det,  som  vi  ved  er  forkert. 

Nu  er  hor  så  stor  en  synd,  at  det  medfører  udelukkelse  af  Kirken, 
men  alligevel  fik  kvinden  dengang  tilgivelse  for  sin  synd,  Jesus  til- 
føjede dog:  »og  synd  ikke  mere«. 

Har  man  en  eller  anden  sygdom,  skal  man  nok  passe  sin  kur,  for 
om  muligt  at  forlænge  sit  jordiske  liv  med  nogle  år,  men  når  det 
gælder  vort  liv  herefter,  hvordan  er  det  da?  Er  vi  da  ikke  tilbøjelige 
til  at  sløje  lidt  af  og  lade  hånt  om  de  anvisninger,  den  store  læge  — 
Gud  —  har  anvist  os?  Dette  er  altså  også  en  synd,  men  når  timen 
kommer,  hvor  vi  skal  stå  til  regnskab  for  vore  gerninger,  når  regnin- 
gen præsenteres  —  da  kommer  alle  hvis'erne:  Havde  vi  dog  bare 
gjort  anderledes  ved  denne  eller  hin  lejlighed.  Her  kommer  jeg  i  tan- 
ker om  historien  om  matrosen,  der  faldt  ned  fra  masten,  og  som  sagde: 
»Nu  må  du  hjælpe  mig,  Gud«.  Ved  et  eller  andet  held  fik  han  fat  i  en 
line,  og  da  var  han  lige  pludselig  oven  på:  »Nu  kan  jeg  godt  klare 
mig  selv,  Gud«.  Sådan  er  det  måske  også  med  os,  at  når  det  går  os 
godt  på  det  timelige  område,  glemmer  vi  vort  ansvar  som  sidste  dages 
hellige. 

Lad  os  forsøge  at  overvinde  den  svaghed,  som  Paulus  taler  om,  da 
han  siger:  »Det  gode,  som  jeg  ville  gøre,  gør  jeg  ikke,  men  det  onde, 
som  jeg  ikke  ville  gøre,  gør  jeg.« 

Det  kræver  af  os,  at  vi  føler  vort  ansvar  som  sidste  dages  hellige, 
at  vi  sætter  det  —  ansvaret  —  sammen  med  kærligheden  som  det 
første  i  vort  liv,  således  at  det  på  en  dynamisk  måde  bliver  drivkraften 
i  vor  tilværelse. 

Der  er  en  lignelse,  der  ikke  er  meget  brugt,  men  som  siger  en  del 
om  ofrene  ved  at  følge  det  gode  liv  med  Gud.  Den  står  i  Lukas 
14:13 — 33:  »Kongernes  krig:  Eller  hvis  en  konge  vil  drage  ud  for  at 
føre  krig  mod  en  anden,  sætter  han  sig  så  ikke  først  hen  og  rådslår, 
om  han  er  i  stand  til  med  titusinde  at  møde  den,  som  kommer  imod 
ham  med  tyvetusinde?  Hvis  ikke,  sender  han  udsendinge  hen  og  un- 
derhandler om   fredsbetingelserne,   mens   den   anden    endnu   er  langt 

borte.  Således  kan  da  ingen  af  jer  være  min  discipel,  uden  at  han 
giver  afkald  på  alt,  hvad  han  har.«  Det  er  ikke  meningen,  at  vi  skal 
gå  hen  og  ruinere  os  og  gøre  os  til  fattiglemmer,  men  han  vil  have  os 
til  at  forstå,  at  det  gode  liv  (det  lykkelige  liv)  må  planlægges  og  dets 
omkostninger  udregnes,  så  dets  dårlige  sider  må  blive  erstattet  med 
en  god  struktur,  og  han  —  Kristus  —  fordi  han  er  eksemplet  på  det 
gode  liv,  må  blive  sat  først  i  vore  hjerter,  frem  for  alt  andet. 

Jeg  læste  for  ikke  så  længe  siden  nogle  gode  ord  fra  en  mand,  der 
må  have  en  fin  forståelse  af  livets  sande  værdier:  »når  nogen  føler  sig 
besværet,  er  det  i  reglen  ikke  af  det,  han  har  udrettet,  men  af  det,  han 
ikke  nåede  at  udrette.«  Vi  må  ikke  føle  os  besværet,  men  føle  glæden 
ved  at  udrette  mest  muligt  af  det  gode. 

Den  sande  lykke  findes  kun  på  Herrens  vej,  den  vej,  der  fører  opad 
og  fremad.  Virkelig  fremgang  findes  kun  ved  at  gøre  vort  valg  sammen 
med  Ham.  Dette  bør  være  vort  mål  som  sidste  dages  hellige. 

Knud  Rasmussen,  Silkeborg. 


Templet  i  Salt  Lake  City. 

Grenskonferencerne 


i  den  danske  mission  afholdes  som  følger: 


Frederikshavn    9. 

Silkeborg    9. 

Hjørring    16. 

Aarhus   16. 

Kolding    16. 

Aalborg    23. 

Vejle    23. 

Skive  30. 

Randers   30. 


anuar  Amager    30.  januar 

anuar  Horsens    6.  februar 

anuar  Odense    6.  februar 

anuar  Herning   13.  februar 

anuar  Slagelse  13.  februar 

anuar  Fredericia   13.  februar 

anuar  København    20.  februar 

anuar  Esbjerg    27.  februar 

anuar 


(Den  danske  mission. 

Som  følge  af  ældste  Blaine  P.  Jensens  forflyttelse  til  Skive  er  hoved- 
bestyrelserne for  G.U.F.,  Søndagsskolen  og  Primary  blevet  omorgani- 
seret. De  nye  hovedbestyrelser  er  følgende: 
G.U.F.: 

Ældste  Paul  Tegan,  præsident. 

Missionær,  søster  Inger  Fischer,  sekretær. 
Søndagsskolen  og  Primary: 

Ældste  Roy  E.  Christensen,  præsident. 

Missionær,  søster  Inger  Fischer,  sekretær. 


indbinding  af  Stjernen  1Q5H- 

Stjernen  for  1954  kan  nu  indbindes.  Bogbinderen  har  atter  i 
år  givet  os  et  meget  fordelagtigt  tilbud,  således  at  en  lignende 
indbinding  som  1953  (smuk  pluviusin  med  ægte  guldtryk)  kan 
leveres  til  samme  pris  som  sidste  år,  kr.  6,50.  Da  denne  billige 
pris  imidlertid  forudsætter,  at  et  større  antal  indbindes  på  een 
gang,  bedes  de  »Stjerner«,  der  ønskes  indbundet,  venligst  ind- 
sendt til  missionskontoret  inden  den  1.  februar. 

Vi  lader  desuden  indbinde  et  begrænset  antal  eksemplarer, 
der  kan  leveres  til  samme  pris  plus  abonnementsprisen,  kr.  8.50, 
altså  ialt  kr.  15.00  i  Danmark,  $  3.00  i  udlandet,  frit  tilsendt. 

Betalingen  bedes  venligst  indsendt  samtidig  med  bestillingen 
til  CHURCH  OF  JESUS  CHRIST  OF  LATTER-DAY  SAINTS, 
Priorvej  12,  København  F.,  i  Danmark  postgirokonto  nr.  333.38. 

Vi  har  nogle  få  indbundne  eksemplarer  af  »Stjernen«  for  1952 
og  1953  tilbage;  de  kan  fås  til  samme  pris,  kr.  15,00  i  Danmark, 
$  3.00  i  udlandet. 

Indiansk  hånd-kværn  fundet  i  Salt  Lake  City 

I  Salt  Lake  City,  Utah,  er  gjort  et  betydningsfuldt  og  interessant  ar- 
kæologisk fund,  idet  fire  børn  under  leg  stødte  på  en  indiansk  hånd- 
kværn til  at  male  korn  på,  og  gravede  den  op  af  jorden. 

Fra  »Deseret  News«  citerer  vi  følgende: 

»Beboerne  på  Indian  Hills  i  Salt  Lake  City  har  fået  fornyet  interesse 
for  navnet  på  deres  bykvarter,  efter  at  fire  børn  fra  omegnen  har  af- 
dækket en  gammel  indiansk  oldtidslevning,  nemlig  en  50  pund  tung 
»metate«,  det  arkæologiske  navn  for  en  korn-håndkværn,  på  en  ube- 
bygget grund  omtrent  200  fod  øst  for  1431  Wasatch  Drive. 


Den  indianske  kornkværn  og  ,de  fire  børn,  der  fandt  den. 


Korn-kværnen  blev  fundet  delvis  dækket  i  et  egekrat.  Ligeledes 
fandtes  én  »mano«,  den  lille  sten,  som  indianerne  brugte  til  at  knuse 
kornet  mod  den  store  sten. 

Børnene,  der  gjorde  opdagelsen,  var  Dennis  og  Pattie  Swallow,  hen- 
holdsvis 12  og  7  år  gamle,  David  Lach,  13  år,  og  Nancy  Goodfellow, 
6  år.  Dennis  og  David  er  spejdere  i  trop  483,  Monument  Park  9.  Ward 
(tidligere  Indian  Hill  Ward). 

»Vi  ville  ikke  have  vidst,  at  stenen  var  anderledes  end  de  andre 
sten,  hvis  vi  ikke  havde  været  på  tur  med  spejderne  til  Mesa  Verda,« 
sagde  David  Lach.  Han  hentydede  til  en  tur,  som  hans  spejdertrop 

havde  været  på  til  Mesa  Verda  National  Park  i  Colorado  sidste  forår. 
Spejderne  havde  tilbragt  to  dage  i  parkens  klippeboliger. 

Dr.  Armand  J.  Eardley,  dekan  ved  Utah  Universitetets  fakultet  for 
bjergværksdrift  og  mineralindustri,  og  som  bor  i  nærheden  af  stedet, 
hvor  stenen  blev  fundet,  sagde,  at  det  var  en  porøs  basaltsten.  Denne 
stentype  findes  ikke  i  Wasatch  bjergene.  Så  det  antages,  at  kornkvær- 
nen af  indianerne  er  blevet  bragt  til  det  sted,  hvor  den  blev  fundet, 
fra  et  sted  2 — 300  miles  borte. 

Hvad  skal  der  gøres  ved  kornkværnen?  Børnene  er  blevet  enige  om 
at  skænke  den  til  et  museum.« 


Tlogle  spredte  betragtninger. 

I  mine  yngre  dage  havde  jeg  vel  nok  hørt  et  og  andet  om  denne 
mærkelige  bevægelse  i  Amerika,  som  blev  kaldt  »Mormonisme«.  Men 
nogen  egentlig  forestilling  om,  hvad  det  hele  gik  ud  på,  havde  jeg 
ikke.  Men  efter  folkesnakken  kunne  jeg  i  hvert  fald  forstå,  at  det  var 
noget  bedragerisk  —  altså  noget,  man  måtte  holde  sig  borte  fra.  Der- 
for må  jeg  ærligt  tilstå,  at  jeg  blev  højlig  forbavset,  da  det  —  efter 
omhyggeligt  studium  af  denne  Kirkes  litteratur  —  blev  min  overbe- 
visning, at  det,  jeg  altså  havde  ment  var  det  rene  svindel  og  bedrag, 
ved  nærmere  betragtning  viste  sig  at  være  antageligt,  ikke  alene  for 
anstændige,  rettænkende  mennesker,  men  tillige  at  være  kernen  i  al 
sandhed  —  ja,  selve  sandheden. 

Og  i  sommeren  1945  havde  jeg  så  den  uforglemmelige  oplevelse  at 
få  et  førstehåndskendskab  til  denne  Kirkes  vidunderlige  lære,  idet 
en  kollega  og  medlem  af  Kristi  Kirke  velvilligt  lånte  mig  Kirkens 
standardværker. 

Og  hvilke  indtryk  fik  jeg  så  ved  at  læse  disse  ting?  Ja,  lad  mig 
straks  sige,  at  det  stod  mig  ret  hurtigt  klart,  at  f.  eks.  kunne  Mormons 
Bog  ikke  være  et  blot  og  bart  digterværk.  Mennesket  kan  vel  nok  nu 
og  da  skrive  noget  ganske  ypperligt,  men  det  vil  altid  bære  tydeligt 
præg  af  sit  ophav.  —  Dette  her  var  for  mig  noget  ganske  enestående. 
Når  jeg  tænkte  på  de  forskellige  skikkelser,  der  optræder  i  bogen, 
med  lige  så  forskellige  karakterer  som  livsskæbner  —  for  ikke  at 
tale  om  dens  mageløse  historie  —  så  måtte  jeg  sige  mig  selv,  at  her 
var  i  sandhed  ting,  man  ikke  uden  videre  kunne  tillade  sig  at  igno- 
rere. Alene  det  faktum,  at  et  sådant  værk  —  efter  de  kloges  og  vises 
begreber  —  ikke  havde  nogen  oprindelse,  eftersom  man  til  dato  jo 
ikke  har  fundet  nogen  forfatter,  kunne  jo  nok  være  egnet  til  at  vække 
ens  opmærksomhed  og  interesse.  Og  ikke  alene  har  jeg  gang  på  gang 
læst  disse  hellige  skrifter  —  sammenholdt  med  min  Bibel  —  og  derved 
fået  stadig  nye  inspirationer  til  yderligere  bekræftelse  af  disse  tings 
sandhed,  men  jeg  har  desuden  gennemgået  en  mængde  historisk  stof, 
ligesom  også  en  del  af  den  amerikanske  arkæologi  og  antropologi.  Og 

alt  i  alt,  må  jeg  sige,  samlede  det  hele  sig  i  dette  ene:  bekræftende 
sandheden  af  denne  Kirkes  lære. 

Så  hvad  skulle  jeg  nu  gøre  ved  alt  dette?  »Hold  dig  fra  sådanne 
farlige  ting«,  sagde  snusfornuften.  »Spørg  præsten«,  sagde  min  kone, 
hvad  jeg  forøvrigt  i  underforstået  betydning  allerede  havde  gjort.  Thi 
jeg  har  nemlig  i  mange  år  været  i  besiddelse  af  en  piece,  hvori  netop 
en  præst  behandler  denne  kirkes  lære,  men  naturligvis  ud  fra  ganske 
forkerte  forudsætninger,  eftersom  man  nu  engang  ikke  kan  stemme 
et  større  lys  af  efter  et  mindre.  Og  hvilke  forvrængede  opfattelser 
kommer  her  til  udtryk!  Som  om  man  aner  en  undertone  med  det  øn- 
ske at  finde  ud  af,  at  det  hele  er  falsk.  Og  forøvrigt  har  det  været 
min  senere  erfaring,  at  vidt  forskellige  mennesker  kan  have  fuldkom- 
men modstridende  meninger  om  de  samme  ting.  Så  i  dette  var  der 
jo  ikke  megen  trøst  at  hente. 

Men  her  stod  jeg  altså  og  var  bundet  af  min  samvittighed.  Thi  jo 
mere  jeg  trængte  ind  i  dette  kæmpestof,  des  mere  overbevisende  blev 
det  hele  for  mig.  Og  jeg  tror  godt,  jeg  tør  sige,  at  jeg  ikke  har  taget 
let  på  tingene,  thi  i  otte,  ni  år  har  jeg  —  temmelig  konstant  —  be- 
skæftiget mig  med  disse  vældige  problemer,  med  dette  vidunderlige 
vidnesbyrd,  sendt  af  himlens  Gud  til  frelse  for  menneskeslægten,  til- 
lige med  meget  andet,  der  tilfulde  bekræfter  sandheden  af  alle  disse 
ting.  Så  det  kunne  ikke  undgås,  at  alt  dette  måtte  efterlade  de  dybe- 
ste spor  i  ens  sind  og  tanker.  Derfor  måtte  man  jo,  hvis  man  da  havde 
blot  den  ringeste  smule  samvittigheds-  og  ansvarsfølelse,  før  eller  se- 
nere tage  stilling  til  alt  dette.  Ja,  jeg  må  sige,  for  at  bruge  et  billede, 
at  jeg  til  sidst  befandt  mig  som  stående  ved  kysten  af  et  mægtigt  hav 
—  spejdende  ud  over  disse  uendelige  vidder  —  og  bag  mig  langs  hele 
horisonten  trængte  en  fjendtlig  hær  frem,  nærmere  og  nærmere,  stadig 
mere  truende.  Og  der  var  ikke  levnet  mig  den  ringeste  mulighed  for 
at  slippe  igennem  denne  front.  Hvad  skulle  jeg  gøre?  Jeg  havde  val- 
get mellem  på  den  ene  side  at  lade  mig  knuse  og  tilintetgøre  af  denne 
hær  og  gå  under  i  mine  samvittighedskvaler  over  min  træghed  og 
nølen  overfor  det  vældige  bevismateriale,  hvorved  dette  vidnesbyrd 
havde  mødt  mig  med  stedse  større  og  større  krav,  eller  at  gøre  det 
eneste  rigtige:  at  vove  springet  ud  på  de  halvfjerdsindstyve  favne 
vand  i  tro  på,  at  det  måtte  bære.  En  tredie  mulighed  gaves  ikke.  Og 
da  jeg  —  faktisk  tvunget  af  disse  omstændigheder  —  måtte  til  nær- 
mere at  tænke  over  dette  med  dåben,  blev  jeg  bange  for  mig  selv.  Jeg 
måtte  påny  overveje,  om  jeg  nu  også  var  værdig  til  noget  så  helligt 
og  ophøjet  som  dette  at  blive  døbt  ind  i  Jesu  Kristi  egen  Kirke.  Om 
jeg  havde  tro  nok.  Og  om  jeg  nu  også  ville  kunne  udfylde  de  krav, 
der  ville  blive  stillet  en  som  medlem  af  Jesu  Kristi  Kirke.  Og  så  var 
der  dette  med  dåbens  hensigt  og  virkning.  Der  var  jo  så  mange  mod- 
stridende meninger  om  disse  spørgsmål. 

Men  midt  i  al  den  famlen,  uro  og  tvivl  stod  der  pludselig  et  ord 
for  mig,  et  ord,  som  jeg  vover  at  tro  blev  sendt  fra  oven,   thi   der 

står  jo,  at  al  god  gave  kommer  ovenfra  —  kommer  fra  Lysenes  Fader. 
Og  dette  var  i  sandhed  en  god  gave.  Det  var  Simon  Peters  ord  fra 
Luk.  5:5.  Vi  husker  situationen:  Simon  Peter  er  ved  at  ordne  sit  fiske- 
net, da  Jesus  kommer  og  går  ombord  på  skibet  og  befaler  Peter  at 
lægge  fra  land  og  kaste  sit  garn  ud  til  en  dræt.  Men  Peter  svarer: 
»Mester,  vi  har  arbejdet  hele  natten,  men  fik  intet.  Men  på  dit  ord 
vil  jeg  kaste  garnene  ud.«  Og  i  samme  øjeblik  dette  ord  stod  for  mig, 
blev  jeg  fyldt  med  en  forunderlig  kraft  og  fred  fra  Gud,  så  tvivl  og 
frygt  måtte  vige.  Nu  turde  jeg  gå  i  dåbens  hellige  vande,  syntes  jeg. 
Jeg  ville  nu  ikke  længere  fundere  over,  hvordan  dette  eller  hint  kunne 
være  muligt,  eller  skulle  forstås.  Jeg  ville  ikke  længere  spørge  mig 
selv,  thi  jeg  kunne  jo  ikke  give  noget  svar  på  noget  —  og  i  bedste 
fald  kun  en  række  modstridende  svar.  Nu  ville  jeg  gøre  som  Peter. 
Thi  blev  Peter  skuffet?  Nej,  han  blev  ganske  overvældet,  thi  ikke  eet, 
men  to  skibe  blev  fyldt  med  fisk,  så  de  var  nær  ved  at  synke.  Så 
Peter  måtte  udbryde:  »Gå  bort  fra  mig,  thi  jeg  er  en  syndig  mand, 
Herre !« 

Se,  dette  var  jo  netop  min  situation.  Jeg  fik  nu  påny  min  Bibel  frem 
og  fandt  frem  til  en  række  steder  i  Det  nye  Testamente,  hvor  der  tales 
om  dåben.  Og  nu  fik  dåbsordet:  »Lad  dig  døbe  til  dine  synders  for- 
ladelse« ligesom  en  langt  rigere  og  dybere  betydning.  Og  jeg  så  end- 
videre efter  i  Lære  og  Pagter,  og  det  lød  ligeledes  her  gang  på  gang: 
»Lad  dig  døbe  til  dine  synders  forladelse.«  Der  var  altså  ingen  vej 
udenom;  disse  ord  var  jo  ikke  til  at  tage  fejl  af.  Jeg  ville  vove  at  gå 
på  ordet  alene.  Jeg  måtte  her  tænke  på  Johannes,  der  jo  begynder  sit 
evangelium  således:  »I  begyndelsen  var  ordet,  og  ordet  var  hos  Gud, 
og  ordet  var  Gud.«  Og  lidt  længere  fremme  hedder  det  så:  »Og  ordet 
blev  kød  og  tog  bolig  iblandt  os.«  Det  samme  levende  og  livgivende 
ord,  der  skal  bestå,  når  alt  forgår.  - —  Og  jeg  erindrer  nu  den  gamle 
profet  Nephi,  hvor  han  i  sit  store  syn  ude  i  den  arabiske  ørken  så 
en  jernstang,  der  førte  til  livets  træ,  og  det  blev  sagt  ham:  »Denne 
er  ordet,  hold  fast  ved  jernstangen.«  Thi,  som  det  jo  også  hedder: 
»Himmel  og  jord  skal  forgå,  men  mine  ord  skal  ingenlunde  forgå.« 

Jeg  har  her  forsøgt,  omend  noget  ubehjælpsomt,  så  dog,  håber  jeg, 
på  ærlig  vis  at  antyde  lidt  af  det  vældige  stof,  der  i  årenes  løb  hos 
mig  har  skabt  —  om  jeg  så  må  sige  —  en  fast,  sammentømret  overbe- 
visning om  sandheden  af  alle  disse  ting. 

Jeg  tror  og  ved,  at  Jesu  Kristi  Kirke  er  sand,  og  at  Jesu  Kristi  evan- 
geliums fylde  er  gengivet  til  jorden  nu  i  disse  sidste  dage  • —  det,  der 
var  i  begyndelsen,  og  som  skal  vare  til  evig  tid.  Jeg  ved,  at  denne 
Kirke  er  stenen,  som  profeten  Daniel  så  blive  løsnet  fra  bjergtoppen, 
ikke  ved  menneskehånd.  Og  jeg  tror,  at  dette  evangelium  skal  udgå 
til  jordens  ender  og  til  sidst  dække  jorden,  som  vandet  dækker  havets 
bundt.  (L.  &  P.  65:2). 

M.  H.  Jensen,  Ribe. 

ZKreds [ærernes  budskab. 

Trosartiklerne 

Artikel  8:  »Vi  tror,  at  Bibelen  er  Guds  ord,  for  så  vidt  som  den  er 

rigtigt  oversat « 

Vi  tror,  at  Bibelen  er  Guds  ord. 

I  den  ottende  trosartikel  erklærede  Joseph  Smith:  »Vi  tror,  at  Bibe- 
len er  Guds  ord,  for  så  vidt  som  den  er  rigtigt  oversat «  Kirken 

anerkender  fire  bøger  som  sine  standardværker.  Disse  bøger  udgør  de 
skrevne  vejledninger  i  tro  og  lære  for  Kirken.  Den  første  af  disse  bø- 
ger er  Bibelen.  Vi  anerkender  Bibelen  som  Guds  ord  med  forbehold 
i  tilfælde  af  oversættelsesfejl,  der  kan  opstå  som  resultat  af  menne- 
skelig ufuldkommenhed.  Se  følgende  eksempler: 
Paulus' s  omvendelse: 

»Hans  rejsefæller  stod  målløse,  da  de  nok  hørte  røsten,  men  ikke 
så  nogen.«   (Ap.  Gern.  9:7). 

»De,  som  var  sammen  med  mig,  så  lyset,  men  de  hørte  ikke  hans 
rost,  som  talte  til  mig.«    (Ap.  Gern.  22:9). 
Judas's  død: 

»Så  kastede  han  sølvpengene  ind  i  templet,  gik  bort  derfra  og  gik 
hen  og  hængte  sig.«   (Matt.  27:5). 

»Han  købte  sig  nemlig  en  mark  for  den  løn,  han  havde  fået  for  sin 
ugerning,  og  han  styrtede  hovedkulds  ned  og  brast  itu,  så  alle  hans 
indvolde  væltede  ud.«  (Ap.  Gern.  1:18). 

Vi  tror  fuldt  og  fast,  at  de  originale  optegnelser  er  Guds  ord  til 
mennesket,  og  for  så  vidt  optegnelserne  er  blevet  oversat  korrekt, 
anerkender  vi  dem,  skønt  en  eller  anden  undersøger  kan  undres  over, 
hvorledes  noget  dødeligt  menneske  kunne  foretage  oversættelsen  af 
Bibelen  uden  at  gøre  nogen  fejl.  Vendingen  »Den  hellige  Bibel«  be- 
tegner en  samling  hellige  skrivelser,  som  indeholder  en  beretning  om 
Guds  handlemåde  med  den  menneskelige  familie  fra  tiden  for  ska- 
belsen indtil  slutningen  af  Frelserens  og  hans  apostles  gerning.  Den 
er  delt  i  to  hovedafdelinger.  Den  første,  skrifterne  fra  før  Kristi  tid, 
blev  kendt  som  Det  gamle  Testamente.  Skrifterne  fra  Frelserens  dage 
og  årene  umiddelbart  efter,  blev  Det  nye  Testamente.  Dette  under- 
støtter de  39  bøger  i  Det  gamle  Testamente. 

Dette  kan  inddeles  i  følgende  grupper:  Pentateuken  eller  lovbø- 
gerne, 5;  de  historiske  bøger,  12;  de  poetiske  bøger,  5;  profeternes 
bøger,  17.  De  fem  Mosebøger  er  den  almindelige  betegnelse  for  lov- 
bøgerne. De  historiske  bøger,  12  i  tal,  omfatter  følgende:  Josuabogen, 
Dommerbogen,  Buts  Bog,  første  og  anden  Samuelsbog,  første  og  an- 
den Kongebog,  første  og  anden  Krønikebog,  Ezras  Bog,  Nehemias's 
Bog  og  Esters  Bog.  De  beretter  historien  om  israeliterne,  hvorledes 
de  drog  ind  i  det  forjættede  land  og  deres  videre  skæbne  i  tre  be- 
stemte tidsafsnit  i  deres  folks  liv.  De  poetiske  bøger  tæller  5:  Jobs 
Bog,  Salmernes  Bog,  Ordsprogenes  Bog,  Prædikerens  Bog  og  Højsan- 

gen.  Profeternes  Bøger,  ialt  17,  omfatter  de  større  værker:  Esajas,  Je- 
remias (med  sine  Magesange),  Ezekiel  og  Daniel,  som  sædvanligvis 
kaldes  de  fire  store  profeters  værker;  dertil  kommer  de  tolv  mindre 
værker  af  Hoseas,  Joel,  Araos,  Obadias,  Jonas,  Mika,  Nahum,  Habak- 
kuk,  Zefanias,  Haggaj,  Zakarias  og  Malakias,  kendt  som  de  mindre 
profeters  værker. 

Det  nye  Testamente  består  af  de  fire  evangelier,  Apostlenes  Ger- 
ninger, Paulus's  breve  til  romerne,  korinterne,  gaiaterne,  efeserne,  fi- 
lipperne,  kolossenserne,  tessalonikerne  og  hebræerne,  og  hans  hyrde- 
breve til  Timoteus,  Titus  og  Filemon.  Desuden  findes  der  Jakobs,  Pe- 
ters, Johannes's  og  Judas  almindelige  breve,  samt  de  profetiske  vær- 
ker, der  består  af  Johannes's  Åbenbaring. 

Den  autoriserede  engelske  udgave,  eller  Kong  Jakobs  oversættelser, 
blev  fuldendt  i  1611  og  var  en  ny  oversættelse  af  Det  gamle  og  Det 
nye  Testamente  fra  hebraisk  og  græsk,  udført  af  54  videnskabsmænd 
under  vejledning  af  Jakob  den  Første.  Denne  udgave  er  nu  den  almin- 
deligst brugte  i  de  fleste  protestantiske  kirker.  Bibelen  er  en  guddom- 
melig optegnelse,  der  omhandler  skabelsen  og  menneskets  historie  fra 
begyndelsen. 

tKredslærermdernes  budskab 

»Og  I  vil  ikke  være  tilbøjelige  til  at  forurette  hinanden, 
men  til  at  leve  fredsommeligt  og  give  ethvert  menneske, 
hvad  der  tilkommer  det.«  (Mosiah  b:13). 

Formål:  At  påvise  betydningen  af  at  afstå  fra  at  skade  hinanden. 

Hvilken  herlig  verden  ville  vor  verden  ikke  være,  hvis  ingen  på 
noget  tidspunkt  skadede  hinanden!  Kristendommens  mål  ville  blive 
virkeliggjort  derved,  at  menneskenes  børn  elskede  hinanden  og  tænkte 
på  deres  brødre  som  på  sig  selv. 

Der  er  mange  måder,  hvorpå  det  er  muligt  at  skade  hinanden.  Det 
kan  være  gennem  sladder,  gennem  uærlige  handeler,  gennem  hastig 
dom,  ved  vrede  ord,  ved  at  forsømme  at  give  åndelig  eller  materiel 
hjælp  i  nødens  stund  og  på  utallige  andre  måder. 

At  kaste  nogen  som  helst  skygge  på  et  godt  navn  eller  en  god  ka- 
rakter er  en  alvorlig  sag. 

Ærlighed  vil  altid  være  en  af  de  største  moralske  dyder,  men  den 
trænger  til  at  blive  understreget  påny  i  dag.  I  vor  tid  med  den  skarpe 
konkurrence  findes  der  en  tendens  hos  visse  mennesker  til  at  betragte 
»smart«  forretningsførelse  som  en  bydende  nødvendighed  for  at  klare 
sig.  Men  vi  burde  være  absolut  ærlige  i  alle  foretagender.  Hvis  et 
menneske  befinder  sig  i  en  stilling,  hvor  han  kan  drage  fordel  af  en 
andens  uvidenhed  eller  forsømmelse,  ville  det  afgjort  være  uærligt 
at  gøre  det. 

Vredens  ord  forårsager  ofte  usigelig  sorg  og  anger.  Når  de  engang 
er  udtalt,  kan  de  aldrig  tages  tilbage,  og  de  dårlige  virkninger  kan 
heller  ikke  helt  udslettes. 

Hvordan  kan  vi  opdrage  os  selv,  så  at  vi  ikke  om  kun  én  gang  tan- 
keløst skader  hverandre?  En  eller  anden  har  skabt  udtrykket  »venlig- 
heds-terapi«. (Terapi  betyder  behandling  i  lægevidenskabelig  for- 
stand). Verden  trænger  afgjort  til  »venligheds-terapi«.  Sæt  vi  alle  be- 
sluttede os  til  at  give  alle,  som  vi  kom  i  kontakt  med,  denne  helbre- 
dende balsam,  hvad  ville  resultatet  så  blive?  Vi  ville  vise  hinanden 
påskønnelse;  vi  ville  give  opmuntring  og  ros  i  rigelig  mængde;  vi  ville 
glæde  os  over  andres  fremgang  og  lykke.  Vi  ville  afholde  os  fra  at 
afsige  dom  over  andre;  vi  ville  være  absolut  ærlige;  vi  ville  beherske 
vort  temperament;  vi  ville  ikke  handle  impulsivt,  men  ville  først 
stille  os  selv  spørgsmålet:  »Vil  det,  som  jeg  er  ved  at  gøre,  skade  no- 
gen?« eller  »Vil  det,  som  jeg  føler  trang  til  at  sige,  ramme  noget  men- 
neske hårdt?«  Denne  holdning  og  indstilling  skulle  være  det  mål,  efter 
hvilket  vi  handler. 

Brigham  Young  sagde: 

»At  sejre  og  betvinge  og  optugte  os,  indtil  vi  underkaster  os  alt  til 
Kristi  lov,  er  vor  gerning  og  opgave...  De  tusinder  og  titusinder  af  be- 
givenheder og  tildragelser,  der  udgør  summen  af  menneskers  liv,  en- 
ten for  det  gode  eller  det  onde,  afhænger  af  en  øjeblikkelig  årvågenhed 
og  omhu...  Lad  hvert  menneske  være  bestemt  på...  at  være  herre  over 
sig  selv«.  (Discourses  of  Brigham  Young,  side  265,  267,  1946  udgaven). 


Nyt  fra  hjælpeorganisationerne 


Kvindelig  hjælpeforening. 

Nu,  da  julen  er  forbi,  er  der  mange  af  os,  der  spekulerer  over  det 
forløbne  års  hændelser. 

Julen  har  varmet  og  opmuntret  manges  hjerter.  Fred,  glæde  og  til- 
fredshed er  blevet  oplevet  af  utallige  mennesker,  medens  andre  har 
været  tvunget  til  at  fortsætte  kampen  for  de  daglige  fornødenheder. 
Ingen  ven  eller  støttende  arm  var  der  til  at  give  lidt  forståelse,  et  ven- 
ligt ord  til  råd  og  vejledning  eller  tro  og  tillid  og  åndelig  føde,  der 
kunne  nære  sjælen.  Ofte  var  der  ingen  til  at  give  dem  det,  som  alle 
må  have  for  at  opretholde  det  dødelige  legeme. 

Men  nu  er  året  forbi;  bogen  er  lukket,  og  der  ligger  foran  os  endnu 
et  rent  og  ubeskrevet  blad,  et  nyt  år,  som  vi  kan  gøre  med,  hvad  vi 
ønsker.  Lad  os  tænke  på  nogle  af  de  hændelser  og  begivenheder,  som 
har  fundet  sted  i  det  gamle  år  og  besvare  disse  spørgsmål  for  os  selv: 
Hvad  har  jeg  modtaget?  og  Hvad,  har  jeg  givet? 

Der  er  mange,  der  måler  årets  gevinst  på  jordisk  måde.  For  mange 
betyder  lykke  og  held  rigdom,  fint  tøj,  position  og  magt.  Andre  er  til- 
fredse med  familie  og  venner.  Men  der  er  mange,  som  regner  det  for- 
løbne års  rigdom,  lykke  og  held  efter  de  rige  erfaringer,  de  har  fået 
ved  at  gøre  noget  for  andre,  ved  at  give  deres  tid,  deres  talenter  og 
deres  midler  for  at  bringe  lykke  og  glæde  til  deres  medmennesker. 

Ingen  kan  ved  at  undersøge  sit  regnskab  eller  sin  bankkonto  sige, 
om  han  er  rig  eller  fattig.  Det  er  ganske  rigtigt  blevet  sagt,  at  et  men- 
neske er  rigt  eller  fattigt  i  forhold  til  det,  han  er,  ikke  til  det  han  har. 
Det  er  det  sande  venskab,  vi  har  skabt,  og  den  lykke,  vi  har  bidraget 
til,  den  glæde,  vi  har  givet  til  andre,  eller  de  sorger,  vi  har  hjulpet 
med  til  at  lindre,  og  den  kærlighed,  vi  har,  —  alle  disse  ting  udgør 
den  sande  rigdom.  Uden  disse  kan  et  menneske  måske  have  stor  ma- 
teriel formue  og  magt,  og  dog  i  virkeligheden  være  meget  fattig. 

Ingen  investering  giver  større  udbytte  end  venskab.  Vi  vil  fortryde 
det,  hvis  vi  i  det  forløbne  år  har  undladt  at  benytte  enhver  lejlighed 
til  at  vinde  en  ny  ven,  og  stadig  gennem  venlighed  og  forståelse  holde 
fast  ved  de  gamle  venner.  Vi  har  nu  et  nyt  år  foran  os  med  utallige 
chancer.  Vi  kan  påskønne  vor  familie  og  vore  venner  mere  og  vise 
vor  påskønnelse  gennem  de  små  betænksomme  og  venlige  handlinger, 
som  betyder  så  meget.  Og  hvis  vi  er  rige  på  de  åndelige  ting,  kan  vi 
dele  disse  gaver  med  andre.  På  denne  måde  bliver  vort  liv  en  inspi- 
ration for  andre. 

Vi  kan  gøre  noget  for  en  eller  anden  i  det  stille  og  uden  hans  eller 
hendes  vidende.  Det  kan  blot  være  et  venligt  ord,  et  smil  eller  ved 
at  give  et  par  minutter  af  vor  tid  til  en,  der  er  mindre  heldigt  stillet 
end  vi.  Hvis  vi  vænner  os  til  at  gøre  dette  en  kort  tid,  vil  det  blive 
en  del  af  vor  natur,  og  de  dage  og  måneder,  der  ligger  foran  os,  vil 
blive  skønnere,  fordi  vi  vil  få  mere  skønhed  indefra. 

Enhver  har  pligt  til  at  prøve  på  at  sprede  lykke  til  dem,  der  er 
omkring  os.  Tænk  på  lykke,  tal  om  lykke.  Bebyrd  ikke  andre  med  dine 
sorger  og  besværligheder,  for  de  har  nok  i  deres  egne. 

Livet  er  altfor  kort  til,  at  man  kan  få  alting.  Vi  må  vælge,  og  klogt 
vælge  det,  der  vil  bringe  os  virkelig  glæde  og  tilfredshed  og  et  nyttigt, 
velordnet  liv.  For  at  gøre  dette  må  vi  begynde  i  dag!  Det  er  i  dag, 
vi  skal  sige  det  venlige  ord,  der  kan  give  håb  og  opmuntring.  Hjælp 
dem,  der  er  tynget  af  sorg  eller  bekymring.  Smil  i  stedet  for  at  rynke 
panden,  og  se  og  vær  glad  for  det  gode  hos  andre,  for  der  er  noget 
godt  i  ethvert  menneske.  Se  det  skønne,  som  altid  findes  der. 

Livet  er  værdifuldt,  hvis  vi  dagligt  vokser  i  åndelig  kraft.  Livet  er 
værdifuldt,  hvis  vi  bestandig  vokser  i  skønhed  og  karakterens  ædel- 
hed. Livet  er  værdifuldt,  hvis  vi  daglig  yder  nyttig  gerning  overfor 
andre.  Livet  er  værdifuldt,  hvis  vi  møder  ethvert  krav,  enhver  pligt 
med  tillid  og  tro.  Livet  er  værdifuldt,  hvis  vi  fremmer  sandhed  og 
retskaffenhed. 

Der  er  mange,  som  skaber  nytårsforsætter,  men  med  mindre  vi  hol- 
der dem,  gør  de  os  kun  lidet  godt.  Det  er  bedre  at  have  nogle  få,  vel 
gennemtænkte  beslutninger,  som  vi  kan  efterleve,  end  at  have  mange, 
som  det  er  umuligt  at  gennemføre. 

Efterhånden  som  vi  står  overfor  hver  dag  i  det  nye  år,  så  lad  os 
beslutte  at  bringe  noget  fint  og  værdifuldt  ind  i  den  dag,  noget  vi  kan 
se  tilbage  på  og  huske  med  en  følelse  af  at  have  gjort  det  godt. 

Hav  ikke  bekymringer  for  i  morgen.  Vi  kan  ikke  leve  dagen  i  går 
om  igen,  og  i  morgen  kommer  måske  aldrig,  vi  har  kun  i  dag.  Vi  kan 
gennem  ord  eller  gerning  vise  lidt  mere  påskønnelse  af  alt  det  gode, 
som  kommer  på  vor  vej.  Vi  kan  prøve  bedre  at  forslå  den  gave  at  give 
og  blive  klare  over,  at  den  største  glæde  kommer  til  giveren.  Vi  kan 
være  trofaste  overfor  den  tillid,  som  andre  har  til  os. 

Her  er  nogle  få  beslutninger,  som  kan  hjælpe  os  i  de  dage,  der  kom- 
mer: 

Beslut  i  dag  at  leve  et  enkelt  liv.  Undgå  egenkærlighed  og  stræb  ikke 
efter  magt  eller  gevinst  på  andres  bekostning. 

Begynd  hver  dag  med  en  følelse  af  taknemmelighed.  Taknemmelig 
for  de  chancer,  vi  har,  taknemmelige  for  livet  og  privilegiet  til  at  ar- 
bejde. Arbejd  med  høje  idealer  i  tankerne.  Livets  højeste  mål  bør  være 
at  vokse  i  åndelig  nåde  og  kraft. 

Giv  til  dem,  der  er  mindre  heldigt  stillet.  Der  findes  ingen  større 
glæde  end  at  skabe  lykke  for  andre  ved  forstandig  gavmildhed.  Giv 
ikke  blot  dine  verdslige  ting,  men  hver  eneste  af  os  kan  dele  det  vid- 
underlige evangelium  med  andre.  Der  er  så  mange,  som  ikke  forstår 
eller  aldrig  har  hørt  om  dets  vidunderlige  principper  og  lærdomme. 
Det  er  vort  privilegium  såvelsom  vor  pligt  at  dele  det  med  dem. 

Lad  os  ved  slutningen  af  hver  dag  tage  et  par  minutter  til  at  tænke 
over  det,  vi  har  fået  udført. 

Har  vi  behersket  vort  temperament? 

Hvor  tolerante  har  vi  været?  Hvor  betænksomme?  Har  vi  sat  vore 
egne  ønsker  foran  andres  fornødenheder? 

Har  vi  inspireret  dem,  som  vi  har  truffet  i  dag? 

Har  vi  gjort  noget  værdifuldt  med  denne  dag,  som  blev  os  givet? 

Har  vi  gjort  mod  andre,  som  vi  ønsker,  andre  skal  gøre  mod  os? 
Har  vi  været  fair  overfor  vore  medmennesker?  Kan  vi  gå  til  ro  med 
en  følelse  af  tilfredshed? 

Har  vi  lært  noget  i  dag?  Har  vi  føjet  lidt  til  vort  fond  af  kundskab? 
Har  vi  brugt  de  talenter,  som  Herren  har  givet  os,  til  at  forbedre  os 
selv  og  andre? 

Hvis  vi  ved  slutningen  af  dagen  føler,  at  dagens  arbejde  har  været 
forgæves,  at  vore  medarbejdere  har  syntes  mindre  venlige,  rynker  og 
tårer  rigeligere,  men  smil  og  rolig  latter  sjældnere,  så  synes  tvivl  at 
trænge  sig  om  os,  og  vor  verden  synes  skyet  og  tung.  Vi  bør  søge 
svaret  hos  os  selv.  Hvis  vi  venter  at  finde  glæde,  så  må  vi  selv  yde 
glæde.  Hvis  vi  ønsker  venner,  må  vi  være  venlige. 

Lad  os  begynde  med  i  dag  og  få  hver  time  til  at  opvise  noget  godt, 
vi  har  gjort,  eller  et  arbejde,  der  er  veludført,  så  vi  ikke  skal  fortryde 
noget,  når  året  nærmer  sig  sin  slutning. 

Med  de  bedste  hilsener  til  alle  søstre  i  missionen, 

Mary  Sorensen, 
Kvindelig  hjælpeforenings  hovedbestyrelse. 

Søndagsskolen. 

Nadververs  for  januar — februar  1955. 

Hjælp  os,  o  Gud,  at  give  agt, 
på  syndens  offer,  som  blev  bragt 
for  os  af  din  enbårne  Søn, 
som  gav  os  liv  og  frelse  skøn. 

Samtidig  med,  at  vi  hilser  det  nye  år,  giver  de  fleste  af  os  — -  be- 
vidst eller  ubevidst  —  løfter  om  at  forbedre  os  i  det  år,  der  ligger 
foran  os.  For  at  kunne  holde  disse  løfter,  må  vi  nøje  tænke  over  de 
fejl,  vi  begik  i  fortiden;  vi  må  ønske  at  rette  dem  og  være  fast  be- 
sluttet på  at  gøre  det.  Det  er  det,  man  kalder  omvendelse. 

Måske  trænger  vi  til  at  omvende  os  fra  at  tale  så  meget  om  andre, 
eller  måske  skulle  vi  forandre  lidt  på  vore  undervisningsmetoder.  Må- 
ske har  vi  haft  en  del  smertelige  erfaringer  i  det  gamle  år,  og  vi  for- 
står, at  vi  må  omvende  os  fra  vor  falske  stolthed.  Måske  har  vi  ikke 
draget  fordel  af  al  den  oplysning  og  alle  de  hjælpemidler,  der  kunne 
have  gjort  vor  undervisning  meget  mere  effektiv. 

Hvad  det  nu  end  kan  være,  vi  kan  have  at  omvende  os  fra  hver 
især,  så  skulle  det  ikke  hindre  os  i  at  bygge  videre  på  det,  vi  eengang 
har  lært,  og  gennem  vor  tro  og  vor  beslutning  om  at  forbedre  os,  skulle 
vi  alle  blive  stærkere  og  udføre  vore  pligter  i  det  nye  år. 

Vi  skal  ikke  hvile  fra  vort  arbejde,  men  med  forøget  begejstring 
opfylde  og  udvide  vore  kald.  Vort  arbejde  bliver  slet  ikke  let,  for  det 
betyder  virkelig:  ARBEJDE!  Det  betyder  også  TJENESTE,  men  det 
er  ved  at  tjene,  vi  føler  glæde  og  tilfredshed. 

Når  vi  nu  begynder  det  nye  år,  er  det  godt  for  os  at  være  fyldt 
med  håb,  tro,  villighed  til  at  bruge  de  anledninger,  der  gives  os  til 
at  tjene,  og  med  den  tryghed,  som  er  en  følge  af  et  fast,  urokkeligt 
vidnesbyrd  om  Jesu  Kristi  evangelium. 

Må  Herren  velsigne  jer  allesammen  gennem  det  kommende  år! 
Søndagsskolens  hovedbestyrelse 

Roy  E.  Christensen,  præsident.  Inger  M.  Fischer,  sekretær. 

Gensidig  Uddannelses-forening. 

Når  vi  hænger  den  nye  kalender  op  på  væggen,  og  den  1.  januar 
falder  os  i  øjnene  med  store,  tykke  bogstaver,  ved  vi,  at  det  betyder 
begyndelsen  til  et  helt  nyt  år.  Ja,  et  nyt  år,  —  og  vi  finder  også  os 
selv  rede  til  i  det  øjeblik  at  tage  beslutninger  om  at  »i  det  nye  år 
skal  det  hele  blive  meget  bedre«. 

Det  er  i  virkeligheden  også  helt  rigtigt  at  standse  op  et  øjeblik  og 
analysere  sig  selv,  tænke  lidt  over  de  ting,  hvori  man  kom  til  kort 
og  sætte  sig  højere  mål.  Dette  er  en  form  for  omvendelse,  —  og  en 
sådan  bør  finde  sted  hver  dag. 

Men  hvad  kan  vi  gøre  for  at  blive  bedre?  Hvad  kan  vi  gøre  for 
bedre  at  fremme  Herrens  værk?  Hvad  kan  vi  gøre  for  at  gøre  G.U.F. 
til  en  effektiv  og  dygtig  organisation? 

Hvad  os  selv  angår:  lad  os  gøre  hver  dag  til  en  1.  januar.  Lad  os 
indrømme  vore  ufuldkommenheder  og  stræbe  efter  fuldkommenhed, 
idet  vi  erindrer  os  G.U.F.s  motto:  GUDS  HERLIGHED  ER  INTELLI- 
GENS. Lad  os  fortsætte  vore  studier,  så  vor  visdom  og  kundskab  kan 
forøges;  lad  os  huske  vore  bønner,  at  vi  kan  være  ydmyge,  villige  til 
at  omvende  os  og  altid  have  Guds  Ånd  hos  os,  så  vil  Han  lede  os  på 
sandhedens  veje. 

Som  ledere  og  lærere  i  G.U.F.  skulle  vi  stadig  forbedre  de  metoder, 
vi  bruger,  når  vi  prøver  at  lede  og  instruere  Kirkens  ungdom.  Kan 
De  ikke  stadig  mindes  Deres  allerbedste  lærer?  Drømmer  De  ikke  selv 
om  at  blive  netop  sådan  en  lærer?  Godt,  men  lad  det  ikke  blive  ved 
drømmen;  gør  den  til  en  virkelighed.  Vi  forbedrer  tingenes  tilstand 
ved  at  u,dfore  dem  bedre.  Lad  os  derfor  øve  selvkritik  —  og  gøre 
bedre.  Ledere  og  lærere  har  et  stort  ansvar;  vi  kender  slet  ikke  række- 
vidden af  den  indflydelse  vi  øver  på  de  unge  til  det  gode  —  eller  til 
det  onde.  Vi  er  på  en  måde  hver  især  en  »frelser«,  idet  vi  har  an- 
svaret for  at  redde  ungdommen  fra  syndens  forbandelser  ved  at  lære 
dem  sandheden  og  plante  ønsket  om  at  gøre,  hved  ret  er,  i  deres 
hjerter. 

Der  fortælles  en  fabel  om  en  konge,  som  gav  sine  tjenere  denne 
befaling:  »Skab  mig  et  menneske!« 

Tjenerne  var  ivrige  efter  at  opfylde  deres  herres  ønske,  så  de  gav 
sig  til  at  studere  for  at  finde  ud  af,  hvorledes  de  nu  skulle  bære  sig 
ad.  De  gik  til  rigets  fineste  kunstmaler  og  bad  ham  male  et  menneske 
på  lærred.  Det  blev  et  smukt  kunstværk,  men  det  faldt  ikke  i  kongens 
smag,  hvorfor  han  gentog  sit  krav:  Skab  mig  et  menneske! 

Tjenerne  henvendte  sig  derefter  til  en  stor  billedhugger,  som  hug- 
gede en  vældig  statue  i  sten  og  præsenterede  den  for  kongen.  Men 
også  dette  kunstværk  blev  mødt  med  modvilje:  »Det  er  da  ikke  et 
menneske!« 

De  prøvede  med  ler  og  træ  og  var  ved  at  gå  ud  af  deres  gode  skind 
af  anstrengelse  for  at  behage  kongen. 

Endelig  tog  de  af  lutter  fortvivlelse  en  stakkels  fyr  op  fra  rende- 
stenen, badede  ham,  gav  ham  pæne  klæder  på  og  god  mad  at  spise, 
hvorefter  de  førte  ham  for  kongen  og  sagde:  »Her,  Deres  Majestæt, 
ser  De  et  menneske.« 

Kongen  blev  glad  og  overrasket  og  sagde:  »Det  menneske,  som  frel- 
ser et  andet,  er  næst  efter  Gud,  som  skabte  det«. 

Kære  medarbejdere  indenfor  G.U.F.,  det  er  en  opløftende  tanke 
denne,  at  det  er  vort  privilegium  og  vort  ansvar  at  hjælpe  Skaberen 
med  at  frelse  unge,  dyrebare  sjæle.  Må  vor  himmelske  Fader  give  os 
visdom,  mod  og  tilfredshed  i  dette  store  kald. 

Et  rigtig  godt  nytår  ønskes  dem  alle. 

G.U.F.s  hovedbestyrelse 

J.  Paul  Tegan,  præsident.  Inger  M.  Fischer,  sekretær. 

Primary. 

»Der  er  intet,  der  i  den  grqd  kan  få  mennesker  til  at  vende 
sig  bort  fra  deres  synder  som  dette  at  tage  dem  ved  hånden 
og  med  ømhed  vogte  over  dem«. 

Profeten  Joseph  Smith. 

Lad  det  være  vor  nytårsbeslutning,  at  vi  vil  gøre  det  bedste,  vi  kan, 
for  at  Primary  skal  blive  bedre  og  større,  end  det  nogensinde  før  har 
været;  at  vi  vil  tjene  vor  himmelske  Fader  med  hele  vort  hjerte,  sjæl, 
sind  og  styrke;  at  vi  vil  få  alle  medlemmernes  børn  til  at  komme;  at 
vi  vil  gøre  Primary  mere  interessant  og  tiltrækkende  for  børnene,  så 
de  hellere  vil  komme  der  end  nogen  andre  steder  —  og  at  vi  vil  skrive 
gode  referater  om  alle  møderne. 

Lad  os  love  os  selv,  at  vi  vil  holde  fast  ved  vor  tro  på  Gud;  at  vi 
vil  rette  os  efter  Kirkens  lærdomme;  at  vi  vil  forøge  vort  vidnesbyrd, 
og  at  vi  vil  gøre  alt  og  ikke  undlade  nogen  anstrengelse  for  at  udvikle 
tro  og  vidnesbyrd  i  vore  Primary-børn. 

Hovedbestyrelsen  for  Primary  er  til  for  at  hjælpe  Dem  —  og  vi 
ønsker  også  Deres  hjælp,  for  at  vi  kan  være  i  stand  til  at  gøre  dette 
år  til  det  bedste,  det  nogen  sinde  har  været  for  Primary,  og  så  vi  alle 
kan  blive  dygtigere  til  at  udføre  dette  kærlighedsarbejde  mellem  »disse 
mine  mindste  små«. 

Primary's  hovedbestyrelse 

Roy  E.  Christensen,  præsident.  Inger  M.  Fischer,  sekretær. 

Genealogisk  forening. 

Jesu  Kristi  Kirke  af  Sidste  Dages  Hellige  står  alene  blandt  alle  andre 
religioner  på  jorden  i  dag  med  hensyn  til  frelse  for  de  døde  og  det 
nødvendige  ordinance-arbejde,  der  er  guddommeligt  udformet  for  at 
kunne  give  os  den  fulde  betydning  af  ordene  i  Johs.  14:16 — 17,  som 
i  sig  selv  vil  bringe  frelse  til  alle,  som  villigt  slutter  sig  til  planen  og 
efterlever  dens  befalinger. 

Hvorfor  tror  De,  Peter  sagde  til  de  hellige  på  hans  tid:  »Thi  derfor 
blev  evangeliet  forkyndt  også  for  de  døde,  for  at  de  vel  skulle  døm- 
mes på  legemet,  som  mennesker  dømmes,  men  leve  i  Ånden,  ligesom 
Gud  lever«?  (1.  Peter  4:6).  Hvis  evangeliet  må  prædikes  for  de  døde, 
så  må  de  også  have  arbejdet  udført  for  sig  af  dem,  der  har  myndig- 
hed, fordi  der  er  en  lov,  som  må  holdes,  og  ellers  kan  man  ikke  opnå 
velsignelsen.  Hvis  det  var  nødvendigt  for  Menneskesønnen  at  blive 
døbt,  så  er  det  også  nødvendigt  for  resten  af  vor  himmelske  Faders 
børn  at  blive  døbt,  og  det  må  gøres  enten  i  livet  eller  efter  døden. 
Denne  lov  forstod  Paulus  fuldtud,  hvad  man  kan  se  ved  at  læse  29. 
vers  i  1.  Kor.  15.  kap.:  »Hvad  vil  ellers  de  opnå,  der  lader  sig  døbe 
for  de  døde?  Hvis  døde  overhovedet  ikke  opstår,  hvorfor  lader  de 
sig  så  døbe  for  dem?« 

Lad  os  nu  gå  lidt  videre.  Hvis  dette  arbejde  må  udføres,  så  må  vi 

finde  ud  af,  hvad  deres  navne  er,  hvornår  og  hvor  de  blev  født,  hvem 
de  var  gift  med,  hvem  deres  børn  var,  og  naturligvis  også  hvor  og 
når  de  døde,  og  det  er  dette,  vi  kalder  genealogisk  arbejde,  at  søge 
efter  vore  døde,  så  familielivet  kan  fortsætte  efter  døden,  således  som 
Gud  vor  Fader  har  haft  til  hensigt,  at  det  skulle. 

Når  disse  navne  er  rigtigt  samlet  og  opført  på  familiegruppe-ske- 
maer, sendes  de  gennem  hovedbestyrelsen  til  Salt  Lake  City  til  kon- 
trollering  i  Tempel-Index-bureauet,  således  som  vi  har  forklaret  det 
i  Stjernen  for  november  1954. 

Hvilket  vidunderligt  arbejde  vil  det  ikke  vise  sig  at  være,  thi  når 
dette  arbejde  er  gjort  og  tempel-ordinancerne  er  udført,  vil  vi  blive 
kendt  for  dette  folk  som  Frelsere  på  Zions  Bjerg,  som  Bibelen  kal- 
der det. 

Ernest  Anton  Jensen,  2.  rådgiver  i  missionspræsidentskabet. 


Vi  bringer  hermed  et  forsinket  billede  fra  distriktskonferencen  i 
Esbjerg.  Som  omtalt  i  referatet  i  december  nummeret  af  »Stjernen«, 
talte  missionærerne  ved  eftermiddagsmødet  over  emnet  »Familien 
gennem  evigheden«,  og  billedet  viser,  hvorledes  salen  var  udsmykket 
med  tekst  og  billeder  for  at  anskueliggøre  emnet.  Tegningerne  var 
udarbejdet  af  missionær,  søster  Vodas  Nielsen. 


Fra  distriktskonferencen  i  Esbjerg. 

Fra  missionsmarken 


København  distrikt.  Søndag  den  14.  november  afholdtes  der  søn- 
dagsskole i  broder  Victor  Hansens  hjem  i  Ladby  pr.  Næstved,  under 
ledelse  af  ældste  Niels  Peter  Jensen.  Efter  åbningssangen  »Atter  vi 
samles  i  skolen  i  dag«  åbnede  søster  Hillegard  Hansen  med  bøn,  hvor- 
efter nadversangen  »O  Helligånd«  blev  sunget.  Nadveren  blev  admi- 
nistreret af  ældste  Niels  Peter  Jensen  og  omdelt  af  broder  Victor  Han- 
sen, og  nadververset  blev  læst  af  Connie  Hansen.  Der  var  derefter 
sangøvelse  med  sangen  »Der  er  skønhed  her  på  jord«,  hvorefter  lek- 
tien, der  omhandlede  Trosartiklerne,  blev  givet  af  ældste  Niels  Peter 
Jensen.  Der  var  ialt  otte  tilstede,  og  der  sluttedes  med  sangen  »Tak 
for  vor  skole«  og  bøn  ved  Dennis  Hansen. 

Frederikshavn:  Frederikshavn  gren  afholdt  onsdag  den  3.  novem- 
ber en  forsinket  sommerfest  for  de  ældre  medlemmer.  Festen  blev 
holdt  hos  grensforstander,  broder  Jens  Christensen  Agerbak.  De  gam- 
le blev  hentet  i  biler  og  samledes  kl.  15,30.  Festen  åbnedes  med  sang 
og  bøn,  og  broder  Christensen  bød  velkommen.  Der  blev  fortalt  et 
par  historier  af  søster  Anna  Petersen  og  søster  Elna  Christensen,  og 
så  blev  der  serveret  en  dejlig  middag,  bestående  af  karbonader  med 
grønærter  og  citronfromage,  tilberedt  og  serveret  af  Kvindelig  hjælpe- 
forenings præsidentinde,  søster  Alva  Kristensen.  Efter  middagen  blev 
vist  et  par  interessante  film  af  missionærerne  Allen  Eliason  og  Rodney 
Fabricius.  Jeg  tror,  de  tilstedeværende  nød  festen,  der  var  godt  humør 
over  hele  linien.  Vi  sluttede  med  sang  og  bøn,  og  gæsterne  blev  kørt 
til  deres  hjem.  Tilstede  11. 

E.C. 

Odense:  Ovenstående  billede  viser  det  smukke  nye  maleri,  som 
fornylig  er  blevet  ophængt  i  kirkesalen  i  Odense  grens  kirkebygning. 
Billedet  er  malet  af  broder  Poul  H.  B.  Petersen,  Odense.  Afsløringen 
af  billedet  fandt  sted  ved  mødet  søndag  den  12.  december  og  blev 
foretaget  af  søster  Mary  G.  Sorensen. 

Herning:  Onsdag  den  25.  november  havde  Herning  gren  et  spe- 
cielt program  for  G.U.F.  Vi  afholdt  et  fireside  program  hos  broder 
og  søster  Thomas  Hyldgård.  Efter  at  vi  havde  åbnet  med  sang  og  bøn, 
sang  ældste  Gerald  A.  Jensen  en  solo,  »Guds  Ånd  som  en  ild«,  hvor- 
efter søster  Minna  Kovaltsenko  gav  en  forklaring  over  sangens  ind- 
hold, og  søster  Ella  Fischer  over  forfatteren  til  sangen.  Derefter  havde 
vi  en  »Hvem  ved  hvad«-konkurrence  ved  søster  Karen-Margrethe  Fi- 
scher. Søster  Ella  Fischer  og  søster  Minna  Kovaltsenko  sang  en  duet, 
»Der  er  noget  i  luften«,  og  vi  legede  derefter  »Kaptajn  omkring  bor- 
det«, hvorefter  vi  fik  forfriskninger.  Vi  sluttede  med  sang  og  bøn. 
Tilstede  11. 

M.K. 


Bemærk!  Manuskripter  til  næste  nummer  af  »Stjernen«  skal  ind- 
sendes inden  den  5.  ds. 

Randers:  Den  7.  november  afholdt  Kvindelig  hjælpeforening  i  Ran- 
ders sin  efterårskonference.  Efter  at  tiden  var  overgivet  til  Kvindelig 
hjælpeforening,  bød  præsidentinden,  søster  Anna  Mortensen,  velkom- 
men, og  vi  sang  »Kastes  du  på  bølgen  om«;  bøn  ved  søster  Kirsten 
Bryldt.  Derefter  blev  Kvindelig  hjælpeforenings  autoriteter  opretholdt 
ved  sekretæren,  søster  Marie  Dahlin,  og  der  blev  holdt  en  velkomsttale 
og  fortalt  om,  hvad  Kvindelig  hjælpeforening  havde  udrettet  i  det 
forløbne  år,  ved  søster  Anna  Mortensen.  Derefter  sang  Kvindelig  hjæl- 
peforenings kor  »Han  lever,  vor  Forløser  stor«.  Vi  fik  så  to  udmær- 
kede taler  over  emnet  »Vore  åndelige  velsignelser«  af  søster  Åse  Sø- 
rensen og  søster  Christiane  Christensen.  Koret  sang  »Kom,  lad  os 
synge  for  Herren  en  lovsang«,  og  derefter  fik  vi  en  tale  af  grensfor- 
standeren,  ældste  Fred  L.  Gregersen.  Til  sidst  takkede  søster  Anna 
Mortensen  de  tilstedeværende  og  opmuntrede  alle  søstre  til  at  komme 
i  Kvindelig  hjælpeforening,  hvorefter  vi  sluttede  med  »Hav  tak  for 
Profeten«,  og  bøn  ved  1.  rådgiver,  søster  Edith  Rasmussen.  Tilstede  44. 

A.M. 

Aarhus:  Torsdag  den  9.  december  afholdt  Kvindelig  hjælpefor- 
ening i  Aarhus  gren  julefest  for  de  ældre.  De,  som  havde  langt  til 
Kirken  eller  af  anden  grund  ikke  selv  kunne  gå  hen  i  kirken,  blev 
afhentet  i  biler.  Mange  havde  set  hen  til  denne  fest  og  glædet  sig  lang 
tid  i  forvejen,  og  deres  forventninger  blev  heller  ikke  skuffede.  Fest- 
salen var  smukt  pyntet  i  julens  tegn  med  nisser  og  graner,  og  de 
smukt  pyntede  borde  med  levende  lys  samt  det  skønne  juletræ  i  bag- 
grunden af  salen  gjorde  et  stærkt  indtryk,  og  den  rette  julestemning 
var  straks  til  stede. 

Præsidentinden  for  Kvindelig  hjælpeforening,  søster  Ella  Møller, 
bød  velkommen,  og  man  sang  til  indledning  »Glade  jul,  dejlige  jul«. 
Derefter  blev  maden  velsignet,  og  man  gik  straks  i  gang  med  den 
dejlige  menu,  som  bestod  af  tarteletter  med  skinke  og  grønærter,  svi- 
nekam med  æbler  og  rødkål  og  ris  å  l'amande  med  saftsauce.  Efter 
måltidet,  som  vederfaredes  fuld  retfærdighed,  blev  der  sat  forskellig 
frugt  og  konfekt  ind,  og  grensforstander  Peer  Konnerup  Kristensen 
holdt  en  juletale.  Efter  talen  blev  lyset  i  salen  slukket,  og  tæppet  foran 
scenen,  som  var  oplyst  af  det  tændte  træ,  gled  fra,  og  juleskuespillet 
»Hvorfor  klokkerne  ringede«  blev  nu  opført  og  gjorde  et  stærkt  ind- 
tryk på  de  tilstedeværende. 

Efter  skuespillet  blev  der  nu  diskuteret  og  genopfrisket  mange  min- 
der mellem  de  ældre,  og  festen  sluttede  med  en  tale  af  broder  Sv.  Aa. 
Staking  samt  bøn.  Man  brød  nu  op,  og  de  tilstedeværende  blev  kørt 
hjem  med  et  minde  rigere  om  en  vidunderlig  julefest  som  optakt  til 
julens  store  glæde  og  med  taknemmelighed  i  hjerterne  til  Kvindelig 
hjælpeforening  for  det  store  arbejde,  som  de  havde  gjort  for  de  ældre, 
så  de  kunne  få  en  god  julefest. 

H.H. 

Aarhus:  Lørdag  den  11.  december  sang  Aarhus  sangkor  til  for- 
programmet ved  bazaren  i  Silkeborg.  Der  var  mødt  mange  op  for  at 
høre  den  dejlige  koncert,  og  vi  er  meget  taknemmelige  her  i  Aarhus 
gren  for  vort  fine  sangkor,  som  tæller  28  medlemmer,  for  den  store 
energi  og  iver,  hvormed  de  går  op  i  deres  øvelser,  og  vi  vil  ligeledes 
her  benytte  lejligheden  til  at  takke  broder  Emil  Andersen,  som  er  vor 
dirigent,  samt  organisten,  søster  Lilly  Jensen,  for  deres  store  arbejde 
med  at  føre  grenens  sangkor  frem,  så  vi  ligesom  i  Amerika  kan  be- 
vise, at  mormonerne  er  »et  syngende  folk«. 

H.H. 

Horsens:  Lørdag  den  13.  november  afholdt  Kvindelig  hjælpefor- 
ening i  Horsens  sin  årlige  bazar  i  den  smukt  pyntede  sal  i  Smede- 
gade 46.  Bazaren  åbnedes  med  sangen  »Vi  glædes  og  frydes«,  hvorefter 
grensforstanderen,  broder  Due  Jensen,  indledte  med  bøn.  Der  blev 
budt  velkommen  af  præsidentinden,  søster  Kristine  Clausen,  og  tiden 
blev  så  overgivet  til  herr  Jørgen  Leed,  som  var  aftenens  konferencier. 
Der  blev  udført  et  smukt  og  afvekslende  program,  bestående  af  sang 
og  musik  og  nogle  virkelig  gode  tryllenumre  af  broder  E.  Nielsen, 
Silkeborg.  Salen  var  fyldt  til  trængsel,  og  vi  var  taknemmelige  og 
glade  for  at  have  missionspræsident  Junius  M.  Sorensen  og  søster 
Mary  G.  Sorensen  blandt  os,  og  vi  var  også  meget  glade  for  at  se  de 
mange  tilrejsende  missionærer  og  søskende  fra  andre  grene.  Efter  at 
underholdningen  var  sluttet,  åbnedes  der  for  salg  ved  de  forskellige 
boder.  Der  var  en  smuk  tøjbod  med  mange  forskellige  dejlige  hånd- 
arbejder, og  der  blev  omtrent  udsolgt.  Af  forlystelsesboder  fandtes 
fiskedam,  skydetelt,  pilekast  og  snoretræk.  Ved  spiseboderne  solgtes 
pølser  og  forskellige  desserter. 

Der  var  en  dejlig  ånd  tilstede  aftenen  igennem,  og  vi  følte,  at  alle 
var  glade  og  tilfredse  for  samværet.  Kvindelig  hjælpeforening  var 
glad  for  aftenens  resultat,  et  pænt  overskud  til  foreningens  kasse, 
og  vi  er  taknemmelige  for  al  den  hjælp  og  støtte,  der  blev  givet  os. 

K.C. 

Aarhus:  Onsdag  den  24.  november  holdt  senior-klassen  i  G.U.F.  i 
Aarhus  gren  en  lille  banket,  hvortil  var  mødt  17  op  med  godt  humør 
og  god  appetit.  Deres  forventninger  blev  heller  ikke  skuffede,  thi 
straks  efter  velkomst,  sang  og  bøn  blev  der  serveret  kanapeer  med  alt 
muligt  dejligt  pålæg,  amerikansk  frugtsalat  samt  frisk  frugt.  Man  un- 
derholdt sig  med  hinanden  med  sang  og  oplæsning  en  times  tid  og 
sluttede  den  dejlige  aften  med  sang  og  bøn.  H.  H. 

Amager:  Søndag  den  7.  november  var  aftenmødet  overladt  til 
Kvindelig  hjælpeforening.  Ældste  Paul  C.  Burgoyne  bød  velkommen, 
hvorefter  tiden  blev  overladt  til  søstrene.  Mødet  blev  indledet  med 
sangen  »Kastes  du  på  bølgen  om«  og  bøn  ved  søster  Ellen  Thomsen. 

36 


Sekretæren,  søster  Kathinka  Andersen,  opretholdt  Kvindelig  hjælpe- 
forenings  autoriteter.  Præsidentinden,  søster  Karla  Andersen,  invi- 
terede alle  søstre  til  at  blive  medlemmer  af  Kvindelig  hjælpeforening 
og  mindede  dem  om,  at  foreningen  er  deres  organisation,  talte  om 
de  nye  lærerige  lektier,  som  er  et  middel  til  at  styrke  troen  hos  vore 
medlemmer,  samt  præsenterede  aftenens  emne:  »Vore  åndelige  vel- 
signelser«. »Gå  ind  i  hans  porte  med  takkesang,  med  lovsange  ind  i 
hans  forgård,  tak  ham  og  lov  hans  navn«!  (Salm.  100:4).  Derefter  sang 
søster  Kirsten  Lauridsen  »Hav  tak  for  Profeten«.  Missionær,  søster 
Inger  Fischer  talte  om:  »Hvad  er  de  åndelige  velsignelser,  vi  skal  sige 
tak  for?«  Der  er  først  og  fremmest  evangeliets  gengivelse,  der  giver 
mennesket  de  fire  første  principper:  Tro,  omvendelse,  dåb  og  hånds- 
pålæggelse for  den  Helligånds  gave.  Der  er  åbenbaring,  som  er  den 
klippe,  hvorpå  kirken  er  bygget.  Jesus  siger  selv:  »På  denne  klippe 
vil  jeg  bygge  min  Kirke  og  helvedes  porte  skal  ikke  få  overhånd  over 
den«.  Vi  skal  takke  for  kundskab  om  Guddommen.  Gud  Faderen  og 
Jesus  Kristus  er  adskilte  personligheder  med  legemer  af  kød  og  ben. 
Den  Helligånd  er  også  medlem  af  Guddommen.  Der  er  opstandelse, 
som  er  nødvendig  for  menneskets  frelse,  thi  det  er  døren  til  evigt  liv. 
Formålet  med  vort  liv  her  på  jorden  er  at  udøve  handlefrihed  på 
godt  og  ondt.  Søster  Fischer  bar  sit  vidnesbyrd  og  takkede  for  alle 
de  velsignelser,  hun  havde  modtaget. 

Søster  Karla  Andersen  sang  »De  nære  ting«,  hvorefter  søster  Ka- 
thinka Andersen  talte  om:  »Hvorledes  Kvindelig  hjælpeforening  kan 
bringe  disse  åndelige  velsignelser  ud  til  sine  medlemmer«.  Kredslæ- 
rerinde-arbejdet er  et  kærlighedens  og  tjenstvillighedens  arbejde,  vi 
har  nemlig  pligt  til  at  hjælpe,  hvor  det  tiltrænges.  Vi  skal  være  et 
eksempel  i  vore  hjem,  for  vore  familier  og  ude  omkring,  og  vi  skal 
være  en  god  repræsentant  for  Jesu  Kristi  Kirke,  hvilket  opnås  ved 
at  studere  og  lære  om  evangeliets  sandheder  og  bringe  dem  videre  til 
de  forskellige  hjem.   Søster  Andersen  bar  også   sit  vidnesbyrd. 

Søster  Jenny  Lauridsen  fortsatte  med  samme  emne,  idet  hun  talte 
om  vore  udmærkede  lektier  i  Kvindelig  hjælpeforening,  der  giver  os 
dybere  kundskab  og  større  forståelse  af  Kirkens  bøger,  hvad  der  op- 
muntrer til  en  bedre  måde  at  leve  det  daglige  liv  på,  hvorved  der 
kan  opnås  åndelige  velsignelser.  Nævnede  også  vor  lille  studiekreds, 
som  er  oprettet  af  nogle  få  søstre,  og  hvor  vi  studerer  Kirkens  bøger 
for  at  lære  mere,  så  vi  kan  gå  frem  i  visdom,  thi  ingen  kan  frelses 
i  uvidenhed.  Samtidig  bar  søster  Lauridsen  sit  vidnesbyrd. 

Til  slut  hørte  vi  et  par  ord  fra  grensforstanderen,  broder  Villy  Sø- 
rensen, der  takkede  søstrene  for  deres  arbejde,  og  bad  Herren  vel- 
signe alle,  der  udførte  deres  gerning  i  ydmyghed,  standhaftighed  og 
trofasthed. 

Til  slut  hørte  vi  et  par  ord  fra  grensforstanderen,  broder  Villy  Sø- 
rensen, der  takkede  søstrene  for  deres  arbejde,  og  bad  Herren  vel- 
signe alle,  der  udførte  deres  gerning  i  ydmyghed,  standhaftighed  og 
trofasthed. 

Præludium  og  ledsagende  musik  til  fællessang  og  soloer  blev  ud- 
ført af  missionær,  søster  Inger  Fischer.  Aftenen  sluttede  med  »Takker 
Herren«  og  bøn  ved  søster  Valborg  Nielsen.  Vi  havde  et  rigtigt  dejligt 
møde,  hvor  alle  følte  Guds  Ånds  nærværelse. 

K.A. 

Amager.  Lørdag  aften  den  13.  november  havde  Kvindelig  hjælpe- 
forening bazar,  hvortil  søstrene  havde  forarbejdet  smukke  håndarbej- 
der. Efter  indledende  sang  og  bøn  bød  præsidentinden,  søster  Karla 
Andersen,  velkommen  og  bad  alle  om  at  støtte  Kvindelig  hjælpefor- 
cning  ved  at  købe  ved  bazaren.  Underholdningen  begyndte  med,  at 
grensforstander,  broder  Villy  Sørensen,  spillede  »I  de  lyse  nætter«  på 
mundharmonika.  Søster  Jenny  Lauridsen  og  hendes  datter  Kirsten 
sang  en  færøsk  sang,  søster  Kathinka  Andersen  og  søster  Karla  An- 
dersen læste  »Mandtalslisten«,  hvorefter  Karla  Andersen  sang  »Minder 
om  Galilæ«.  Missionær,  søster  Inger  Fischer,  spillede  en  pianosolo, 
Menuet  af  Paderewski.  Aftenens  store  nummer  var  missionærkvar- 
tetten, bestående  af  ældsterne  A.  Leron  Johnsen,  Blaine  P.  Jensen, 
Gilbert  T.  Olsen  og  David  N.  Morrell,  der  gjorde  stormende  lykke  med 
deres  sange,  »Sweet  is  the  Work«  og  »Joshua  fit  the  battle  of  Jericho«, 
og  da  de  sang  »By  the  Light  of  the  Silvery  Moon«,  rungede  salen  af 
latter.  Ældste  A.  Leron  Johnsen  sang  to  solosange:  »Bercause«  og  »Old 
Man  Biver«.  Søster  Fischer  akkompagnerede  kvartetten.  Ind  imellem 
havde  vi  auktion  og  salg  ved  boderne  af  de  forskellige  skønne  ting, 
og  der  manglede  heller  ikke  forskellige  lækre  desserter,  som  søstrene 
også  var  mestre  for,  og  som  også  gjorde  sit  til,  at  vi  havde  en  god  og 
festlig  aften,  der  indbragte  et  pænt  overskud,  for  hvilket  Kvindelig 
hjælpeforening  siger  hjertelig  tak.  Tilstede  ca.  65. 

K.A. 

Amager:  Amager  grens  søndagsskole  holdt  søndag  aften  den  5.  de- 
cember sin  halvårlige  konference.  Med  få  ændringer  —  for  også  at 
få  børnene  med  —  fulgte  man  det  af  hovedbestyrelsen  udsendte  pro- 
gram. 

Vi  har  modtaget  følgende: 

Det  var  en  dejlig  aften,  som  burde  gentages  oftere.  Alene  det  at  se 
den  iver,  hvormed  børnene  gik  op  i  udførelsen  af  talekor  og  sangen : 
»0,  vi  siger  tak  til  vor  Fader  så  kær«,  var  en  oplevelse.  Det  hele  blev 
udført  med  stor  begejstring,  og  jeg  lagde  mærke  til  de  klare  barne- 
øjne, der  genspejlede  glæden  ved  at  være  midtpunktet  i  et  møde,  hvor 
de  voksne  var  tilhørere.  Det  var,  som  om  de  sagde:  »Kan  I  se  og 
forstå,  hvad  vi  lærer  i  søndagsskolen«? 

Den  lille  scene  med  Inge  og  Kirsten  bør  fremhæves.  De  fremstillede 
glimrende  de  to  skolekammerater,  der  møder  hinanden  en  søndag 
morgen;  Inge  med  den  mest  fnisende  skolepigejargon  og  Kirsten  med 
det  blide,  rolige  væsen;  hun  fortæller,  at  hun  skal  i  Søndagsskole,  og 
det  bed   slet  ikke  på  hende,   at  kammeraten  gjorde  nar  af  alt,  hvad 

hun  sagde.  Jeg  kunne  tydeligt  mærke,  at  Kirsten  forstod  at  bevise, 
at  hun  var  en  af  dem,  der  aldrig  glemmer  sin  søndagsskole  på  Her- 
rens hviledag.  Hendes  beherskede  optræden  og  klare  ansigtsudtryk 
påvirkede  Inge,  så  hun  forstod,  at  der  fandtes  store  værdier  og  vel- 
signelser ved  at  komme  i  søndagsskole.  Det  resulterede  da  også  i,  at 
hun  gik  med  Kirsten.  Må  vi  få  flere  af  sådanne  overbevisende  scener, 
de  kan  forstås  af  alle.  Lad  børnene  komme  frem  og  bevise  alt  det 
gode,  der  læres  i  søndagsskolen.  Det  er  også  dejligt  at  høre,  at  de 
bliver  trænet  op  til  at  kunne  holde  bøn,  og  det  var  tydeligt  at  mærke, 
at  de  havde  en  lærerinde,  der  forstod  børnene  og  kunne  lægge  spiren 
i  barnesindet,  den  spire,  der  altid  vil  følge  dem,  thi:  »Hvad  man  i 
barndommen  nemmer,  man  aldrig  i  alderdommen  glemmer«.  Godt 
gjort,  —  mere  af  den  slags. 

De  voksne,  som  var  på  programmet,  gjorde  også  deres  til  at  under- 
strege, hvor  vigtigt  det  er  at  sende  børnene  til  søndagsskole,  og  også 
selv  gå  derhen,  og  det  er  så  sandt,  at  de  forældre,  der  formener  deres 
og  andres  børn  at  komme  der,  har  et  stort  ansvar  over  for  Gud. 

Jeg  ønsker  alt  godt  for  søndagsskolen  og  håber,  at  jeg  må  høre 
mange  dejlige  ting  udført  af  børnene  selv. 

Karla  Andersen. 

Aabenraa:  I  Aabenraa  arbejdes  der  i  øjeblikket  på  at  få  en  søndags- 
skole igang.  Der  er  samlet  15 — 20  børn  hver  fredag  aften  fra  kl. 
18,30 — 21.  Fredag  den  10.  december  afholdtes  en  juletræsfest  med  23 


deltagere,  deriblandt  16  børn.  En  af  Danmarks  bedste  harmonikaspil- 
lere, herr  Erik  Christensen,  underholdt  med  sit  dejlige  spil,  og  der 
blev  danset  og  leget  til  kl.  21. 

Festen  foregik  Flensborgvej  40,  hvor  missionærerne  bor  hos  søster 
Schmidt  og  hendes  familie. 

Billedet  er  fra  en  almindelig  mødeaften.  K.L.N. 

Personlige  nyheder  fra  nær  og  fjern. 
Fødselsdage: 

København:  Den  21.  januar  fylder  broder  Gunnar  Orla  Jensen,  Bo- 
rupsallé  209,  60  år.  Hjertelig  til  lykke! 

Silkeborg:  Den   28.  januar  fylder  søster  Ane  Petra  Emmer  70  år. 
Hjertelig  til  lykke! 


Hilsen  fra  Amerika. 

Tidligere  rådgiver  i  den  danske  missions  præsidentskab,  William 
M.  Hansen,  har  sendt  os  følgende  hilsen: 

Jeg  ville  gerne  have  sendt  hver  enkelt  af  mine  venner  og  søskende 
i  den  danske  mission  en  julehilsen,  men  da  det  er  umuligt,  fordi  jeg 
ikke  har  alle  adresser,  vil  jeg  gerne  have  lov  til  gennem  »Stjernen« 
at  sende  eder  alle  en  forsinket  julehilsen  og  de  bedste  ønsker  om  et 
glædeligt  og  velsignet  nytår.  Jeg  savner  Danmark  og  alle  mine  gode 
venner  der,  jeg  tænker  ofte  på  eder  og  på  den  dejlige  tid,  jeg  tilbragte 
under  min  mission  i  Danmark,  og  jeg  beder  Gud  velsigne  eder  alle. 

Med   de  kærligste  hilsener,  Eders  hengivne  broder 

William  M.  Hansen. 


DÅB 


ESBJERG: 

7.  november: 

Johanne      Nikoline      Jørgensen, 

iøbt  af  ældste  S.  La  Var  Christen- 
sen, håndspålæggelse  af  ældste 
Ronald  O.  Harris. 

Villy  Egon  Marquardsen,  døbt 
af  ældste  S.  LaVar  Christensen, 
håndspålæggelse  af  Bruno  H.  R. 
Naumann. 

Marie  Johansen  Schmidt,  døbt 
af  ældste  Roy  E.  Christensen, 
håndspålæggelse  af  ældste  Gerald 
L.   Hacker. 

Myrna  Jørgensen  Christensen, 
døbt  af  ældste  S.  La  Var  Chri- 
stensen, håndspålæggelse  af  Aage 
Hansen. 

FREDERICIA: 

7.   november: 

Ingeborg  Erna  Kirstine  Peder- 
sen   Sams,    døbt    af    ældste    Gary 


Anderson,  håndspålæggelse  af 
ældste  Gale  Jensen. 

Dan  Sams,  døbt  af  ældste  Gary 
Anderson,  håndspålæggelse  af 
ældste  Floyd  A.  Nelson. 

Bert  Sams,  døbt  af  ældste  Gary 
Anderson,  håndspålæggelse  af 
ældste  Gale  Jensen. 

AARHUS: 

17.  oktober: 

John  Nielsen  Lauritsen,  døbt  af 
ældste  Finn  Thomsen,  håndspå- 
læggelse af  ældste  Gene  Christi- 
ansen. 

Leontine  Vilhelmine  Augusta 
Louise  Gissing,  døbt  af  ældste 
Peer  K.  Kristensen,  håndspålæg- 
gelse af  ældste  Howard  Don  Chri- 
stensen. 

Jonna  Pedersen,  døbt  af  ældste 
Finn  Thomsen,  håndspålæggelse 
af  ældste  Neil  Jensen. 

Finn    Vilhelm    Jensen,    døbt    af 
ældste  Roy  Rasmussen,   håndspå- 
læggelse af  ældste  Gene   Christi- 
ansen. 
2  8.  november; 

Ingvard  Sigvald  Pedersen,  døbt 
af  ældste  Peer  K.  Kristensen, 
håndspålæggelse  af  ældste  Mari- 
on N.  Davidson. 

Nanna  Sigrid  Dagmar  Madsen 
Pedersen,  døbt  af  ældste  Marion 
N.  Davidson,  håndspålæggelse  af 
ældste  Peer  K.  Kristensen. 

Svend  Axel  Godt  Larsen,  døbt 
af  ældste  W.  Neil  Jensen,  hånds- 
pålæggelse af  ældste  Paul  Ander- 
sen. 

Karen  Marie  Jensen,  døbt  af 
ældste  Howard  D.  Christensen, 
håndspålæggelse  af  ældste  Gene 
K.   Christiansen. 


Marlin  R.  Anderson,  håndspålæg- 
gelse af  ældste  Dale  Hammond. 

Helga  Sørensen  Olesen,  døbt  af 
ældste  Dale  Hammond,  håndspå- 
læggelse af  ældste  Marlin  R.  An- 
derson. 

HERNING: 

17.  oktober: 

Ella   Hildebrandt   Lind   Fischer, 

døbt  af  ældste  Gerald  A.  Jensen, 
håndspålæggelse  af  ældste  Vic- 
tor W.  Jorgensen. 

Karen-Margrethe  Fischer,  døbt 
af  ældste  Victor  W.  Jorgensen, 
håndspålæggelse  af  ældste  Gerald 
A.  Jensen. 

Carl-Reinholdt  Fischer,  døbt  af 
ældste  Gerald  A.  Jensen,  hånds- 
pålæggelse af  ældste  Victor  W. 
Jorgensen. 


VEJLE: 

17.  oktober: 

Britta  Olesen,  døbt  af  ældste 
Dale  Hammond,  håndspålæggelse 
af  ældste  Marlin  R.  Anderson. 

Linda  Olesen,  døbt  af  ældste 
Marlin  R.  Anderson,  håndspålæg- 
gelse   af   ældste    Dale   Hammond. 

Ruth    Olesen,    døbt    af    ældste 

Vi  ønsker  de  nye  søskende  hjertelig 


AALBORG: 

6.   november: 

Arne  Nielsen,  døbt  af  ældste 
Niels  Peter  Jensen,  håndspålæg- 
gelse af  ældste  Grant  R.  Ipsen. 

Jytte  Agnethe  Jensen  Nielsen, 
døbt  af  ældste  Niels  Peter  Jensen, 
håndspålæggelse  af  ældste  Grant 
R.  Ipsen. 

til  lykke  og  velkommen  i  kirken! 


Velsignelser: 

Esbjerg:  31.  oktober  1954:  Einar  Arnold  Juul  Rasmussen  og  Dag- 
mar Marie  Emilie  Lauridsen  Rasmussens  søn,  Allan  Juul  Rasmussen, 
sen,  velsignet  af  ældste  Charles  H.  Madsen  jr. 

Aalborg:  t.  november:  Arne  Nielsen  og  Jytte  Agnethe  Jensens  søn, 
Niels  Christian  Birger  Nielsen,  velsignet  af  ældste  Laurel  Madsen. 

Vejle:  14.  oktober:  Hans  Jørgen  Sørensen  og  Mildred  Jensen  Sø- 
rensens søn,  Bent  Johannes  Sørensen,  velsignet  af  ældste  Marlin  R. 
Anderson. 

København:  3.  oktober:  Vilhelm  Jensen  og  Krista  Othilia  Jensens 
søn,  Richard  Christian  Jensen,  velsignet  af  Knud  Hentzen. 

Ordinationer: 

Aarhus:  17.  oktober  1954:  Rudolf  Johannes  Cardil  Kjær  ordineret 
til  ældste   af  ældste  Ernest  Anton  Jensen. 

Randers:  8.  november:  Bent  Tage  Olsson  ordineret  til  diakon  af 
ældste  Fred  L.  Gregersen. 

15.  november:  Erik  Bryldt  ordineret  til  diakon  af  ældste  Fred  L. 
Gregersen. 

Knud  Christian  Bryldt  ordineret  til  diakon  af  ældste  Bent  A.  Jensen. 

Amager:      10.  oktober:  Emil  Lauridsen  ordineret  til  diakon  af  Villy 
Sørensen. 

Odense:  21.  november:  Erik  Gjennerskov  Jensen  ordineret  til  dia- 
kon af  Harald  Gjennerskov  Jensen. 

Henning  Svend  Jensen  ordineret  til  diakon  af  Svend  Eigil  Jensen. 

Esbjerg:  31.  oktober:  Einar  Arnold  Juul  Rasmussen  ordineret  til 
diakon  af  Aage  Hansen. 

7.  november:  John  Robert  Naumann  ordineret  til  præst  af  Bruno 
Naumann. 

Freddy  Holm  Hansen  Meinertz  ordineret  til  præst  af  Ejnar  Nielsen. 

21.  november:  John  Robert  Naumann  ordineret  til  ældste  af  Ejnar 
Nielsen. 


Emigrationer: 

Aarhus:  Den  8.  november  er  Finn  Arendt  Thomsen  emigreret  til 
Salt  Lake  City,  Utah. 

Den  8.  november  er  Birte  Roma  Børjesson  Schønheinz  emigreret  til 
Salt  Lake  City,  Utah. 

Den  8.  november  er  Norma  Overgaard  emigreret  til  New  York  City, 
New  York. 

Esbjerg:  Den  1.  december  er  Bruno  Hugo  Robert  Naumann,  Marie 
Agnes  Kristine  Balje  Naumann  og  John  Robert  Naumann  emigreret 
til  Ogden,  Utah. 

Missionær  for  fly  ttelser : 

15.  november: 

Victor  W.  Jorgensen  fra  Herning  til  Kolding. 
Chester  Hal  Rasmussen  fra  København  til  Herning. 
Ronald  R.  Jensen   fra  København   til   Kolding. 

23.  november: 

Ruth  Hendrickson  fra  Odense  til  Randers. 

24.  november: 

Roy  E.  Christensen  fra  Esbjerg  til  København. 

25.  november: 

Allen  Gary  Anderson  fra  Skive  til  Randers. 

26.  november: 

Floyd  A.  Nelson  fra  Fredericia  til  Odense. 
DeWayne  L.  Olsen  fra  Odense  til  Fredericia. 
Blaine  P.  Jensen  fra  København  til  Skive. 
Frederick  L.  Gregersen  fra  Randers  til  Aalborg. 


Missionærankomster: 

Den  20.  november  ankom  følgende  missionærer  til  den  danske  mis- 
sion med  s. s.  »Stockholm«  fra  Amerika: 

Valdemar  og  Anna  Christensen  fra  Salt  Lake  City,  Utah,  beskikket 
til  at  arbejde  i  Esbjerg. 

William  Kay  Hansen  fra  Twin  Falls,  Idaho,  beskikket  til  at  arbejde 
i  København. 

Darlene  Joyce  Peterson  fra  North  Hollywood,  Californien,  beskik- 
ket til  at  arbejde  i  Odense. 

Jeremy  Charles  Sorensen  fra  Rurbank,  Californien,  beskikket  til  at 
arbejde  i  Esbjerg. 

Charles  Kaye  Cochrane  fra  Tooele,  Utah,  beskikket  til  at  arbejde  i 
København. 

Merwyn  Gene  Lamb  fra  Sunset,  Utah,  beskikket  til  at  arbejde  i 
København. 

Med  juleskibet  »Kungsholm«  fra  New  York  den  11.  december  er 
følgende  missionærer  ankommet  til  den  danske  mission: 

Helen  Borgholthaus  fra  Payette,  Idaho,  beskikket  til  at  arbejde  i 
Amager  gren. 

Juel  Dean  Gregersen  fra  Pocatello,  Idaho,  beskikket  til  at  arbejde 
i  Odense. 

Vi  byder  de  nye  missionærer  hjertelig  velkommen  til  den  danske 
mission. 


Valdemar  og  Anna  Christensen.  Darlene  J.  Peterson. 

William  K.  Hansen.      Jeremy  C.  Sorensen.      Charles  K.  Cochrane. 


Merwyn  G.  Lamb.        Helen  Borgholthaus.        Juel  D.  Gregersen. 


Missionærafløsninger: 

Den  1.  december  er  Niels  Peter  Jensen  og  Betty  K.  Jensen  fra  La 
Grande,  Oregon,  blevet  hæderlig  afløst  fra  deres  mission  efter  sidst 
at  have  arbejdet  i  Aalborg. 


Niels  Peter  Jensen  og  Betty  K.  Jensen. 

